Identitate euskaldunaz: mila buelta ematen Sustatu.eus - Teknologia albisteak\nIdentitate euskaldunaz: mila buelta ematen\nLuistxo Fernandez - EHUko uda ikastaroak\n2008-07-16 : 10:07\nAniztasun Berrien Harira izeneko EHUko uda ikastaroan izan nintzen atzo, arratsaldez mahaingurua nuelako. Goizetik ere joan nintzen ordea, interesa zuelakoan (ikastaroaren beste bi egunetan ere ez da interesik falta, noski). Euskaldunaren identitatea nola mamitzen den, horretaz jardun genuen. Oso azaleko laburpena da jarraian datorrena.\nMario Zubiagak marko teoriko konplikatu samar bat aurkeztu zigun, oso akademikoa, eta apur bat galduta utzi ninduen, nahiz eta interesa eta mamia sumatu nion. Gure herri honetan identitateak hezurmamitzen direnean hizkuntzaren katebegia non lotzen duen identitate-katea, zein puntutaraino lortzen duen ikuspegi hegemoniko bihurtzea... horrelako kontuak. Amaieran halako eszenario moduko batzuk aurkeztu zizkigun:\nUtopia, askapen nazional politikoaren eskutik etorriko dela euskalduntasunaren salbazioa (gutxi gora-behera)\nDistopia, politikatik at, beste era bateko sare batzuen bidez, euskara erlijio pertsonal bezala, identitate gisa gordeko ote dugun (Mikel Irizarren artikulu hau aipatu zuen adibidetzat)\nEutopia. Hau ez nuen ulertu, baina Lacan aipatu zuen, eta niri, Woody Alleni Wagnerrekin gertatzen zaion bezala, Polonia inbaditzeko gogoa sartzen zait Lacan entzutean.\nGero Joseba Zulaika etorri zen. Hitzaldi astuna eman zuen, eta ez nion tutik ulertu.\nJon Sarasua, berriz, Latinamerikako indigenekin eta dezimisten zitekin hasi zen, bere ohiko ildoan, baina mamian serio eta sutsu ere sartu zen. Euskararen biziaurepenerako minimoak direnak mahai gainean jartzeko gauza ez bagara, gelditu, eta hurrengo belaunaldirako ez ote ditugun gauzak utzi beharko. Minimo horietan, hizkuntzarentzako lurraldetasun printzipioak ezarri beharra aipatu zuen. Baina euskal intelligentsia ez dago horrelakoak pentsatzetik gertu, inondik inora. Ez zuen izenik bota, erratutako euskal intelligentsia horrena, salbu eta Ramon Zallorena. Horrez gain, alderdi politiko abertzaleetan hizkuntzari buruzko ikuspegi ganorazkoen faltaz ari zela iruditu zitzaidan. Eta hutsune mental eta intelektual hori nork bete beharko du? guk, euskaltzaleok, atzo han bilduta geudenok adibidez. Hala esan zuen Sarasuak. Lurraldetasunaren kontuari ere buelta gehiago eman zizkion, ze ezingo da bat-batean Belgikako eredura salto egin (Belgikakoa neuk diot, ez Sarasuak):\nLurralderik gabeko sare izaten asmatu (hau berriz Zubiagaren distopiaren eta Irizarren neo-ghettoaren ildotik)\nLurralde hegemoniari buruzko diskurtsoa egiten hasi edo saiatu\nLurralde kontzeptuari adiera metaforikoak eman, hegemonia-lurraldeak pluralean erabili, hegemonia-espazioak (hala-nola, eman zuen adibidea, berak lan egiten duen fakultatea, MUko Huhezi).\nJoxe Manuel Odriozolak oso diskurtso beltza eta errealista du. Eta ez dakit nik berak argirik ikusten duen inon, baina argi hori etorriko da, etortzekotan, berea bezalako errealismotik (gauzei bere izena eman, estalkirik gabe) eta kontzeptuen finkapen intrantsigentetik: euskaldun izatea eta abertzale izatea ez dela gauza bera, eta euskaldun izatea ez dela, bere lagun abertzale eta mendizale batzuek uste duten bezala, borondate edo sentipen kontu bat. Ez. Horrelako euskaldunik ez dago: euskalduna da hizkuntzaren komunikazio gaitasunari lotutako kontu bat, gauza objektibo eta ez metafisikoa.\nElkarrizketa moduan planteatu zuen Odriozolak berea, eta animatua izan zen entzuleen parte-hartzea ere. Euskaldun izatea, hizkuntzaren ezagupen soiletik harantzago doala ere esan zuen, sozializazio kontua da euskaldun izatearena, eta bat nator ni horretan berekin: euskaraz bizitzeko autuarekin lotuta dago egun, ze auto kontziente hori gabe, "ez da berez irteten", eta hautu kontziente bat, ez erraza gero, zailtasun eta borrokekin etengabe egin beharko duzula jakitun hartzen duzun autua: nola izan euskaldun bestela Donostian (urrutiago joan gabe), ez bada beti borrokan, beti haserretzen, beti matraka eman behar hori sentitu gabe. Tira, irakurri Odriozolaren liburua, ze blogik ez du gizonak (ezta atzo hitz egindako beste edonork, hau sinatzen duenak salbu: entzuleen artean ere galdetu nuen, ea inork kontatuko duen ikastaroaren berri Interneten, eta ez, ke-ba, okurritu ere ez inori: unibertsitate guztietako uda ikastaro guztiak pasatuko dira, eta inon ez dugu erreferentziarik irakurriko ezerrena ere; edo blogosfera ganorazkorik ez dugu, edo ikastaroak iruzur aspergarri bat dira, edo bi gauzak batera).\nArratsaldean hedabideen alorreko estoldetatik irtendakoen txanda izan zen: Fermin Etxegoien modernoa, Juan Kruz Lakasta nafar kontzientzia, eta Luistxo Fernandez Interneteko aditua. Hauek ere, errealismo beltzean dabiltza. Fermin Etxegoienek bere liburuaren ildotik (Neurona eta Zeurona), euskararen inguruko mezuen erakarpen eskasaz, eta hezkuntza sistemak sortutako errealitate post-euskaldun eta hiritar bitxiez hitz egin zigun. Juan Kruz Lakasta kexatu zitzaigun nafar jator anekdotikotzat aurkezten digutela, baina gero, egia esan, Nafarroako anekdotak kontatu zizkigun: nolanahi ere, hango panorama edo Bilbokoa edo Donostiakoa, ez da hain desberdina funtsezko kontu askotan, simulakroetan bizi garela sarri, eta diskurtso jakin batzuk ze zaharkituak ditugun.\nNik ere bota nituen batzuk. Batik bat, euskaldun identitatearen kakoa hautu pertsonal batean ikusten dudala. Argi batek jo zigun, neure kasuan 18 urte ninduela eta, eta konbertitu nintzen. Eta uste dut gaur ere hori dela kontua: ez hain maila mistikoan, baina kontzienteki, bai, inori ez zaio berez irteten euskaldun izatea, aukera bital jakin bat da, hartu egiten duzuna une jakin batean. Eta zergatik hartzen dugu edo hartu genuen hautu hori bere garaian: batetik izan daiteke Etxegoienek dioen erakarpen kultural-estetikoa, edo Lakastak esan zuen beste kontu, "debekatua izan denaren xarmak" erakarri gintuela. Nik uste dut militantziak deitu ninduela euskaltzalegora. Eta gaur ere militantzia behar dela, berbak fama txarra badu ere. Duela 20-30 urte izan zitekeen militantzia politikoa, edo nik "militantzia instituzionala" deitu izan dudana: aukera bat egon zen hainbat instituzio martxan jartzeko, eta horietan lan egiteko grina sentitu genuen askok: batzuek eskola euskalduna sortzen, besteek instituzio politikoak egiten, eta batzuek komunikabideen alorrean, hedabide euskaldunak egiten. Edo industria kulturalak, oro har. Hor lan egin genuen, eta horrek kateatu gintuen.\nZer gertatzen da orain? ba, nik, behintzat, ikusten dudala grinarako faktore haiek ez dutela orain erakarmen bera. Ferminek kontatu zuen, nola estetikoki euskara kutretik gertuago dagoen orain erakarmenetik baino. Lakastak ere bai, "debekatua izan zenaren xarma" barik, heziketako rollo akademiko zurruna da euskara. Eta nik uste dut askoren artean sortu ziren instituzio horien alorrean, huts egin dutela gauza askok:\nMota guztietako erakundeetan funtzionarizazioa gertatu da, zer esanik ez herri-administrazioetan, baina baita soldata kaskarragoko beste hainbat errutinatan, dela hezkuntzan, dela herrietako euskalgintzan... Poltronatzea hain da erraza (tentagarria) gaur egunean.\nEspero ez genituen krak horiek gertatu dira: uste genuen heziketak euskaldunak produzituko zituela, eta euskaldun horiek euskarazko hedabideen eskaintza erosiko zutela. Eta ez, erdaldunak irteten dira eskolatik, eta euskaldun irteten direnek ere Diario Vasco erosten dute.\nAldaketa kultural handiak datoz komunikazioan eta kulturan, Interneten ildotik. Hemen gaude ETB1 zer txarra den negarrez azken 20 urteak, edo orain, batzuk, herriz herriko makina bat kate lokal euskaldun sortu nahian... baina gaurko telebista kanal globala beste bat da, eta Youtube du izena. Edo bagabiltza euskal kurrikulum politikoki zuzen edo politikoki abertzaleak sortzen eskolarako, edo kezkatzen gara eskolaliburuen salmenta jaisteak industria kulturalak kaltetuko dituen, eta kontua zein da? hori papera besterik ez dela, ezagutzak lortzeko kanalak Googleko bilaketa, Wikipedia eta kopipega tekniken menderatzean datzala.\nEgoera politikoaz, zer esan, puff. Politika bada militantzia edo euskaldun izateko gogoa piztu behar den esparrua...\nOrduan, grina edo euskaldunak militatzen jartzeko heldulekuak non dira? Soluzio gutxi hor, baina, niri tokatzen zaidanagatik, gauza bat argi ikusten dut: Interneteko iraultza eta aldaketetan ez diguna balio da protekzionismoa, eta etxean geratzea kaleak sutan daudenean. Barrikadetara eta iraultzara jaitsi behar gara, izpiritu punk eta destroyer batekin. Gauzak egin egin behar dira, guk egin behar ditugu, eta jarrera apurtzaile batekin; ezin gara zain egon, ea nork egingo duen gure ordez, ea nork subentzionatu gaituen. Eta akaso fronte horretan, baten batek aurkituko du euskaldun izaten jarraitzeko behar duen grina.\nArgazkiak.org | Jon Sarasua irakasle © cc-by-sa: Luistxo.F\nAtzoko hizlarien argazkiak atera nituen (neure burua salbu) eta hemen kargatu ditut, ea gero Wikipedia ilustratzeko ere balio didaten. Gustatuko litzaidake hau osatzea Mario Zubiagaren powerpoint aurkezpenarekin eta Lakasta eta Etxegoienek idatziz ekarri zituzten testuekin. Ea aukera dagoen. Gaur jarraitzen du ikastaroak, eta arratsaldez interesgarria dirudi mahai-inguru honek 16.00etan:\nAniztasuna eta literatura KIRMEN URIBE Jn. Idazlea. UXUE ALBERDI And. Kazetaria. HARKAITZ ZUBIRI Jn. Soziologoa.\nEz bazaude matrikulatuta, ez kezkatu, erraza da gauza hauetara kolatzea Miramar jauregian, sartu karpeta batekin, dena aurrera, eta listo. Ezer galdetzen badizute, esan hizlari batekin zatozela, Kirmen Uriberen neskalaguna edo mutilaguna zarela, adibidez.\n2008-07-16 : 13:54\nHizlari bakoitzari laburpen-sintesia eskaintzen diozu han esandakoez. Ez ordea Joseba Zulaika antropologoari, tutik ere ez omen zenion eta ulertu. Zer arraiotaz aritu zen bada bizarzuria?\n2008-07-16 : 15:16\nBerrian egindako albistean Jon Sarasuaren agerraldiaz dihardute batik bat, eta ikastaro honen ildo nagusiaz bereziki: etorkin berrien etorrera, nola eragiten duen identitateen kontuan.\nHorretaz ere jardun genuen atzoko hizlariok, batzuek besteak baino gehiago, baina nahiko luzea irten zait jadanik...\n2008-07-17 : 00:56\nHegemonia (parteak osotasun unibertsalaren hutsunea betetzeko burutzen duen ahalegina) izan zen atzo goizean etengabe aipatu zen kontua. Joseba Zulaikaren hitzaldiaren zati garrantzitsu bat hegemoniaren kontzeptuaren inguruan izan zen. Bere hitzaldiaren izenburua naiz naizena. Ez, ez naizena zen eta honelako esaldiak bota zituen (gutxi gora behera):\n-\tEzetzaren antagonismoa gure identitatearen oinarria da. Antagonismoak zeharkatzen du gure gizartea: zu bizi bazara nik ezin dut bizi. Hori oso kaltegarria da eta gainditu beharko litzateke. Horretarako, hegemonia kontzeptua interesgarria litzateke.\n-\tEtsaia (antagonismoa) lehiakide bihurtzeko garaia da.\n2008-07-17 : 02:33\nLuistxok atzo botatako iradokizunari jarraituz (I want you for basque army. Nearest blog station moduko irudia datorkit burura) gaurko saioak eman duenaren inguruko nik jasotako zertzelada batzuk aipatuko ditut.\nLehen hizlaria, Xabier Barandiaran izan da. Egungo diagnosi orokorra egin eta gero oinarrizko kontsensu etikoa behar dela ondoren pluraltasuna emateko adierazi du. Honekin batera, nortasun kolektiboak garatzeko estruktura politikoa adostu beharko litzakeela eta une honetan erronka handiena ilusioa sortzea dela aipatu ditu.\nOndoren, Joxe Arregik erlijioen arteko elkarrizketari buruz hitz egin du. Zazpi puntu aipatu ditu, eta honelakoak bota ditu:\n"Erlijioen elkarrizketa ezinbestekoa, garrantzitsua, premiazkoa, asaldagarria eta garbigarria da"\n"Egiaren aurretik bakea. Inor ez da egiaren jabe. Inork ez du dena ikusten"\n"Elkarrizketaren helburua ez da erabateko adostasunera iristea, desadostasunean elkar ulertzea eta elkar ulertzen ez dugunean elkar onartzea baizik."\nKafetxoaren ondoren, Arkaitz Fullaondok immigrazioa eta hiria lotu ditu. Immigrazioak gure hirietan bultzatzen ari duen aniztasun berriaren sorrerari buruz aritu da Bartzelonan egin duen ikerketa oinarria hartuta.\nGoizaren bukaeran, nire ustez, ikastaro honetako hitzaldirik interesgarriena izan dugu. Andoni Eizagirrek identitate anitzaren larritasunari buruz aritu da. Azken urtetako modernitate berriaren ezaugarri nagusiak aipatu eta azaldu ditu indibidualizazio prozesuari arreta berezia jarriz. Honekin batera, euskal gazteen egitura biografiko egiteko hipotesi baterako ahalegina azaldu du. Esandako gauza pare bat:\n"Modernitate berriaren testuinguruan gauzatu dira aldaketa sozial esanguratsuenak; orain kohesio soziala askatasun politikoen eta hiritartasunaren bidez eman liteke."\n"Indibidualizazio prozesua anbibalentea da: autonomia baliabideak behar dira askatasun espazioak bermatu eta erabaki autonomoak sustatzeko baina, bestetik, auto-mugaketa baliabideak ere behar izaten dira, ekintzei zentzu propioa emateko, aukeren tiranian edota masa-kontsumoan ez diluitzeko."\nArratsaldeko saioan ez naizenez egon ez dakit nola joan den. Itxuraz, ikastaroan parte hartu dugun guztiei materiala bidaltzeko asmoa dute. Hala eginez gero, hemen aipatutakoak osatzeko aukera edukiko genuke.\n2008-07-17 : 15:51\nluistxo, zure aurreiritzi antilacanianoak kontuan hartu eta lerro artean irakurrita, bistan da joseba zulaikaren filosofadak superrinteresgarri behar zuela\nea jaime altunak edo besteren batek zabalago ematen duen horren berri\n2008-07-17 : 17:17\nLacan eta Slavoj Zizek aipatu zituena Mario Zubiaga izan zen. Bere aurkezpena pasatu dit eta hemen kargatu dut. Zizek 3. diapoan topatuko duzu, eta Lacan 11.enean.\nZulaikak berraipatu zituen gero biak, dena den. Yiyek ahoskatzen dela ere erakutsi zigun (zerbait ikasi nuen maisuarekin, hara).\nHorrez aparte, uste dut aurten Euskal Herrian uda ikastaro desberdinetan izango zirela 50 edo 80 hitzaldi euskaraz dagoeneko (eta faltako direnak). Hitzaldiotan esaten direnak Interneten isilpean gera daitezen konspirazioren bat baldin badago, ez da nire errua, uste dut.\n2008-07-18 : 13:24\nzubiagarena oso polita, lan handia hartu duzu zure gain, luistxo, eskergarria zinez\nbestalde, AEBeko kazetari batek zizeki berari bere izena nola ahoskatzen den galdetu eta zizekek "xixek" erantzuten dio:\ndena den, zizekek nahiago du bere izena gaizki ahoska dezaten, susmoa baitu ondo ahoskatzen duenak polizia behar duela\nsobiet batasunaren pean bizi izan den beste askok bezala, uste sendoa du benetan dakiena eta gauzak ondo egiten dituena ezin dela izan polizia baizik\niruñeko "gara"ra ekarri beharko genuke bolada batez bekario\n2008-07-20 : 13:04\nAniztasuna eta literatura gaiaren inguruan izandako mahainguruaz (Kirmen Uribe, Harkaitz Zubiri eta Uxue Alberdi), kronika argitaratu du Berriak.\n2008-07-22 : 13:04\nLuistxo Fernandezek Identitate post-euskaldunak mahainguruko bere partea deskribatzen du goiko mezu horretan, baina dagoeneko mahaian zeuden beste bi lagunen testuak ere jaso ditugu Sustatun:


Alba – Euskal Herriko 100 mendi ederrenak\nHome » Nafarroa » Alba\nParte-hartzaileak: Pintado, Andoni, Julián, Garate, Roberto y Joserra\nAutoak: Julián y Joserra.\nEibartik irten gara A-8 autopista Behobia aldera hartuz, gero Elizondotik pasa eta Beartzun auzora iristeko.\n8:50etan oinez hasi gara Ego-ekialde aldera gorantz doan bide batetik, marra zuri-horiekin markatua dago. Txori kantuek ongietorria ematen digute, Julianek dio gehien entzuten dena urretxindorra dela. Inguru ederra eta garbia.\nBidea erosoa da igotzeko, pagadi bat zeharkatu ondoren goiko zelaietara ailegatu gara, Belauneko lepoa gaude (9:45), hemen marra zuri-horiak utzi eta eskumara jo dugu, orain GR baten marka gorri-zuriei jarraitzeko, laster, Hargibel mendiaren haitzak ikusi ditugu gure ezkerrera, bidea utzi eta zuzen abiatu gara tontor aldera, marra horiak daude, tontorrera iritsi baino lehenago Harrikulunka deituriko kili-kolo dagoen harritzarra bisitatu dugu (10:10), argazki batzuk egin ondoren Hargibel igotzen jarraitu dugu, gero beste aldera jaisteko, mendiaren izen berdineko lepora (10:25). Handik, malda belartsuetan gora gure aurrean dagoen haitzezko tontorreraino, Alba (1.074m) (10:40). Eguraldia ona denez puntan bertan gelditu gara zerbait jan-edateen.\nNorabidea mantenduz mendiaren beste aldean dagoen lepora jaitsi daiteke, baina horretarako haitzez haitz joan behar da eta hori saihesteko etorri garen bidetik itzuli gara belardira, eta behin zelaian gaudela bide-txingorrei jarraituz Alba mendia inguratu dugu gure ezkerrean lagata, arbola handiko pagadi bat zeharkatu ondoren Urbillo lepora heldu gara (11:10). Jaitsierarekin jarraitu dugu bertan dagoen pista eskumara hartuz (Ipar aldera), bertatik segitu dugu gure eskuman, metro gutxira, Lizardi borda eduki arte, hemen pista utzi eta gure ezkerrean dagoen bide bat hartu dugu. Bide hau ez doa zuzen Beartzunera , pistak egiten duen bezala, eta itzulinguru handiago egiten badu ere, merezi du, paraje oso naturalean sartzen delako, oso baso ederretan barna eta izugarrizko gaztainondo ikusteko aukera ematen diguna. Bideari jarraituz, toki askotan apenaz bidezidorra, “Pariseneko borda” baserrira heldu gara, bertara ailegatzen den pistatik behera egin eta 200 bat metrotara, pista utzi eta gure eskumara ikusten dugun bidetik behera egin dugu (12:15) . Hemendik aurrera beti gure eskumara doazen bideak hartu ditugu, ahal den eta altuera gutxien galduz, eta horrela autoetara iritsi gara, Beartzun (12:40). Ailegatu baino apur bat lehenago, erreka baten ondoan, suge gorbatadun bat ikusi dugu, jaio berria itxurez, oso natura-gune garbian gabiltzanaren seinalea.\nBazkaltzera Doneztebeko Santamaria jatetxera abiatu gara, beti bezala oso ondo jaten da. Orain arte mantela eta eskuzapiak telazkoak izaten ziren, gaur, berriz, eskuzapiak paperezkoak. Menuko ardoa nafarra eta zerbitzua oso ona. Menu 15 €, kafea barne. Kopak Pintadok ordaindu ditu laster bere urtebetetze delako.\nEibartik irteera: 7:30etan. Parte-hartzaileak: Roberto, Pintado, Andoni, Julian, Garate, Iñaxio, Josetxo eta Agustin Autoak: Roberto eta Iñaxio. Eibartik 7:30etan irtenda autopista hartu […]\nIrumugarrietara joateko Malloetatik zehar ibilaldi bat egitea pentsatu dugu, horretarako normalean baino pixka bat lehenago jarri dugu gaurko hitzordua, goizeko 7etan Untzagako […]


Ainvelle (Saona Garaia) - Wikipedia, entziklopedia askea.\nAinvelle (Saona Garaia)\n47° 50′ 48″ N, 6° 15′ 02″ E / 47.8467°N,6.2506°E / 47.8467; 6.2506Koordenatuak: 47° 50′ 48″ N, 6° 15′ 02″ E / 47.8467°N,6.2506°E / 47.8467; 6.2506\nSaint-Loup-sur-Semouse, Briaucourt, Francalmont, La Pisseure eta Plainemont\n75 (%50.7) 73 (%49.3)\nAinvelle Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 168 biztanle zituen.\n2007an Ainvelle udalerrian erroldatutako biztanleak 168 ziren. Familiak 69 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 29 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 87 etxebizitza zeuden, 74 familiaren etxebizitza nagusia ziren, 10 bigarren erresidentzia ziren eta 3 hutsik zeuden. 84 etxeak ziren eta 2 apartamentuak ziren. 74 etxebizitza nagusietatik 66 bere jabearen bizilekua ziren, 6 alokairuan okupaturik zeuden eta 2 doan lagata zeuden; 1ek gela bat zuen, 4 etxek bi zituzten, 7 etxek hiru zituzten, 15 etxek lau zituzten eta 47 etxek bost zituzten. 61 etxek euren parking plaza propioa zuten azpian. 31 etxetan ibilgailu bat zegoen eta 37 etxetan bat baino gehiago zituzten.\nAinvelle udalerriko biztanleria-piramidea 2009an .\n2007an lan egiteko adina zuten pertsonak 113 ziren, horien artean 76 aktiboak ziren eta 37 inaktiboak ziren. 76 pertsona aktiboetatik 73 lanean zeuden (37 gizon eta 36 emakume) eta 3 langabezian zeuden (2 gizon eta 1 emakume). 37 pertsona inaktiboetatik 21 erretiraturik zeuden, 11 ikasten zeuden eta 5 "bestelako inaktibo" gisa sailkaturik zeuden.\n2009an Ainvelle udalerrian 73 unitate fiskal zeuden, 180 pertsonek osaturik. Pertsona bakoitzeko diru-sarrera fiskalaren mediana urteko 18.291 euro zen.\n2000. urtean Ainvelle udalerrian 3 nekazaritza-ustiategi zeuden.\nFrancalmont (1,6 km)\nHautevelle (2,5 km)\nBriaucourt (2,6 km)\nPlainemont (2,6 km)\nConflans-sur-Lanterne (4,6 km)\nSaint-Loup-sur-Semouse (4,6 km)\nAnjeux (4,8 km)\nBouligney (5,4 km)\nJasney (5,7 km)\nMagnoncourt (5,8 km)\nMultimedia: Ainvelle (Haute-Saône)\nBNF: 15272402x (data)\nOrriaren azken aldaketa: 12 otsaila 2021, 23:28.


Alex Aramburuk zortzigarren postua lortu du Getxoko Zirkuitoan | MuriasTaldea\nAlex Aramburuk zortzigarren postua lortu du Getxoko Zirkuitoan\nEuskadi Basque Country Murias taldeko Alex Aramburuk zortzigarren postua lortu du gaur ospatu den 71. Getxoko Zirkuituan – 16. Ricardo Otxoa Memoriala. Guztira, 170 kilometro eta 10 itzuliko ibilbidea burutu dute txirrindulariek eta euripean aritu dira lasterketaren zati handi batean.\nAdrian Gonzalez lehenengo ihesaldian ibili da beste zortzi txirrindulariekin batera. Euskadi Basque Country Murias taldeko txirrindulariak mendiko sailkapena eskuratu du, baina ihesaldia bertan behera geratu da seigarren itzulian.\nZortzigarren itzulian 16 txirrindulariko beste talde batek ihes egin, Alex Aramburu bertan zelarik, eta berehala lortu dute abantaila. Ihesaldian Jorge Arcas (Movistar Team) erasoa jo du eta aurretik ibili da, baina azken kilometrotan taldeak harrapatu eta Diego Ulissik (Lampre Merida) eskuratu du garaipena. Simon Yates (Orica BikExchange) izan da bigarren eta José Herrada (Movistar Team) hirugarren.


02 - Scratch 2.0\n03 - Robotika\n05 - Adibide batzuk\n01 Zer da Arduino\n02 Zer da Arduino IDE\n03 Zer da S4A\n04 Zer behar dut?\n05 Plakaren konfigurazioa\n07 S4A_14 vs. S45_15\n01 - Taldekideen funtzioak\n02 - Izen-ematea\n04 - Produktuak\n00 - Scratch: Sarrera\n01 - Matematika: Formula 1\n02 - Ingenieritza: Hegazkina\n03 - Matematika: Geografia\n04 - Zientzia: Elektrizitatea\n05 - Ingenieritza: Makinak\n00 - Matematika: Laberintoa\n01 - Ingenieritza: Zubia\n02 - Teknologia: Robotika\n03 - Teknologia: MakeyMakey\n04 - Matematika: Star Wars\n05 - Artea: 3D Design\nSite hau Lauro Ikastolako gune bat da. Bertan 2010etik aurrera garatutako tailerraren proiektua dago.\nLauro Ikastolako ZTIAM Tailerraren webgunea da hau eta 2009an jaiotako Teknologia 2.0 izeneko tailerraren luzapena da. Bere izena STEM kontzeptuaren itzulpen zuzena da, beraz, Science, Technology, Engineering eta Mathematics dira lantzen diren alorrak. 2015.urtetik aurrera ZTIM tailerrari A bat gehitu diogu Arts kontzeptua ere lantze hasi baikara.\nLehen Hezkuntzako 5. eta 6. mailan lantzen da, eta bertan egiten ditugun gauza guztien biltegia izan nahi du Site honek. Orokorrean Eskola 2.0k ekarri dizkigun berrikuntzei aurre egiteko estrategiak landuko ditugu: korreo elektronikoa, taldeko agenda, dokumentuen edizioa, blogen ekoizpena, webguneen garapena, programazioa...\nBatetik, ZTIM tailerrean, estrukturak, makina sinpleak, elektrizitatea, oinarrizko kimika eta programazioa landuko ditugu. Bestetik, Scratch, umeei zuzendutako programazioa ikasteko softwarearekin, gure jolastxoak, marrazki bizidunak, eta aplikazioak egingo ditugu. Lego WeDo eta Makey-Makey ere Scratch-ekin lotu daitekenez, aste batzuen ondoren, Legoz egindako robot edo gailuak programatzen ibiliko gara.\nAurten be, Scratch Eguna jardunaldia ospatuko da eta bertan parte hartzeko aukera daukagunez, saiatuko gara gure buruak ondo trebatzen tresna liluragarri honekin.\nLan honen lizentzia: Creative Commons Aitortu-EzKomertziala-PartekatuBerdin 3.0 Unported License.


JOSE MARIA USANDIZAGA | Usandizaga\nHasiera » Ikastetxea\nInstalazio - baliabideak\nJose Maria Usandizaga Soraluce\nMusikagile, konpositore eta pianojolea (Donostia, 1887ko maiatzaren 31a-1915eko urriaren 5a)\nSOUVENIR DE MONT DE MARSAN\nVALS nº 2\nHARMONISATION D´UN THEME GREC\nDEUX PIECES POUR PIANO\nVALS PARA PIANO\nOBRAS DE GRAN ÉXITO\nSCHERZO nº 2\nUNOS TITIRITEROS EN LA FERIA DE TETUÁN\nEN LA ALDEA ESTÁN DE FIESTA\nSCHERZO (PIANO) (1) SCHERZO (PIANO)(2)\nRAPSODIA VASCONGADA(1) RAPSODIA VASCONGADA(2)\nVALS EN LA BEMOL(1) VALS EN LA BEMOL(2)\nXabier María Munibe Idiáquez\nGipuzkoako pertsonaia ospetsua, Peñafloridako kondeen leinuko kidea.\n1729ko urriaren 23an jaio zen Azkoitian. 1785ko urtarrilaren 13an hil zen Bergaran.\nEL CONDE PEÑAFLORIDA, IMPULSOR DE LA ILUSTRACIÓN MUSICAL EN EL PAÍS VASCO\nDibujo a plumilla realizado por D. Francisco López-Alén\nJOAQUÍN FORRADELLAS, IN MEMORIAM\nJUAN AZPEITIA IRAKASLEAK EGINDAKO PEÑAFLORIDA INSTITUTUKO IRAKASLE ERRETRATUEN BILDUMA\nJUAN AZPEITIA IRAKASLEAK EGINDAKO PEÑAFLORIDA INSTITUTUKO IRAKASLE KARIKATUEN BILDUMA (1982)\nXABIER ARAMENDIren erretratua\n(XABIER ARAMENDI: olerkaria, Usandizaga Institutuko irakasle eta ikasketaburua). Tintak eta paperaren gaineko akrilikoa. 30x42. Juan Azpeitia (2014)\nAitzol parkea, 1 A 20011-DONOSTIA\nTel. 943 454366 - Fax 943 450112\nJose Maria Salaberria 8 20010-DONOSTIA\nTel. 943457000 - Fax 943 457054\nGure ikastetxearen historia laburra\nEz da erraza gure Institutua noiz sortu zen zehatz-mehatz adieraztea. Non sortu zen, berriz, garbi dago: Bergaran. Nolabaiteko antolamendua eta jarraipena izan duten irakasguneekin hasiz gero, 1593an Magdalena Centurione dama genovarraren 1.800 dukateko legatuarekin eratu zen Ikastetxean kokatuko genuke jatorria. Ikastetxea jesuiten kargu egon zen, eta XVII. eta XVIII. mendeetan instalazioak hobetu eta zabaldu egin zituzten. Dena dela, urrun samar geratzen zaigu hori, eta, beharbada, 1767an kokatu beharko genuke ikastetxearen hasiera ideologikoa. Urte hartan, Karlos III.ak jesuitak kanporatu zituen, eta Ikastetxea hutsik geratu zen.\nEtapa horretan, ilustratuen espiritua jabetu zen Ikastetxeaz. Izan ere, 1764. urtean, Xabier Maria Munibe Idiakez jaunak, hots, Peñafloridako kondeak, Euskalerriaren Adiskideen Elkartea eratu zuen. 1765eko Estatutuen hasierako artikuluak ezartzen zuenez, “… […] honen xedea da Euskal Herriak zientziekiko, arte ederrekiko eta letrekiko zaletasuna eta joera izan dezan lortzea, ohiturak zuzendu eta fintzea, nagikeria, ezjakintasuna eta horien ondorio tamalgarriak baztertzea…”. Bide beretik jo zuen gure kondeak 1768ko Saiakeraren atariko diskurtsoan: “Gure herrikideengan bertutearekiko eta benetako jakinduriarekiko maitasun handia eta bizioarekiko eta ezjakintasunarekiko gorroto bizia sorraraztea eta Euskal Herrirako abantaila guztiak lortzea, horixe da gure Institutua” (20. or.).\nAzkoitiko Zalduntxoek beti izan zuten mintegi bat, hots, azterketa- eta ikerketa-zentro bat sortzeko asmoa. 1769ko abuztuaren 19ko Errege Zedula baten bidez, Karlos III.ak Elkartearen esku utzi zuen jesuitek utzitako Ikastetxea (eraikina eta materiala), baina proiektua ez zen amaitu 1776ko azaroaren 4an (San Karlos egunean) Euskal Errege Mintegi Aberkoia izenekoa zabaldu zen arte. Handik zortzi urtera, Mintegiak barneko 134 ikasle eta kanpoko beste 80 zituen. Mintegiaren garai onena izan zen hura. Hurbileko irakasleez gain (Elhuyar anaiak, adibidez), atzerriko hainbat irakasle ekarri zituzten, hala nola Chabaneau, Proust eta Thunborg. Konbentzio Gerra ezbehar handia izan zen Mintegirako: Frantziako tropek kabineteak, laborategiak eta eraikinaren zati bat suntsitu zituzten, eta ikasleak sakabanatu egin ziren gerraren ondorioz. Eskolak 1798ko urtarrilean hasi ziren berriz. 1801. urtean, Miguel Lardizabal izendatu zuten zuzendari. Mintegiak jarduerari eutsi bazion ere, garai bateko distira desagertu egin zen.\n1804ko Errege Agindu baten bidez, Elkarteari establezimenduaren zuzendaritza kendu zitzaion. Mintegiari Nobleen Errege Mintegia izena jarri zioten, eta Estatuko Ministerioaren mende geratu zen. 1808ko frantziarren inbasioaren ondorioz, Lardizabalek kargua utzi zuen (karguan berretsi bazuten ere) eta Cadizera joan zen. Garai hartan, eta 1840. urtera arte, herrialdeko egoera aztoratuari (hirurteko liberala, San Luisen ehun mila semeak, Lehen Karlistada eta abar) lotutako hainbat gorabehera izan zituen Mintegiak (izenaren eta antolamenduaren aldaketa eta abar).\nGerra amaitu ondoren, urtarrilaren 8ko Errege Agindu baten bidez Mintegia berrezarri egin zen, eta eskolak urriaren 1ean hasi ziren. Urte haietan hasi zen Bigarren Irakaskuntzako Institutuaren ideia eta izena zehazten, eta Gipuzkoako Institutua sortzeko espediente bat ere landu zen. Zurrumurruek ziotenez, Donostia izan zitekeen Institutuaren kokalekua. Egoera horretan, Espainiako institutuetarako funtsezkoa izan zen gauza bat gertatu zen: 1845eko irailaren 17ko dekretu baten bidez, Pedro José Pidal ministro zela, Gipuzkoako Bigarren Irakaskuntzako Goi Mailako Institutu izena eman zitzaion Mintegiari. 1845-6 ikasturtean zabaldu zen, eta lehen zuzendaria Jose Odriozola Oñatibia zestoarra izan zen (artilleriako koronela, zientzia-dibulgatzailea eta fisikako eta matematikako hainbat obraren egilea).\nOndorengo urteetan, Bergarako Industria Eskola sortu zen, Madril, Bartzelona eta Sevillakoekin batera, eta Real Seminario Científico-Industrial (1851) izeneko establezimendu bakarra sortu zen. Dena dela, industria-ikasketak gainbeheran hasi, eta 1860an desagertu egin ziren. Urte hartan bertan, Gorteetako diputatu eta diputatu nagusi Telesforo Monzon izendatu zuten zuzendari. Orduan, Mintegia zabaltzea planteatu zen, eta lortu ere lortu zen. Obrak 1868an hasi ziren, eta, iraultzaren (La Gloriosa) urte horretan, gauza garrantzitsu bat gertatu zen: Bigarren Irakaskuntza libre deklaratu zen, eta ikastetxe asko eta asko sortu zituzten korporazio publiko zein pribatuek, laiko zein erlijiosoek. Horren ondorioz, Bergarako Institutu-Mintegiko ikasleen kopuruak behera egin zuen.\nGeroago, Bigarren (edo Hirugarren) Karlistaldiak eragin erabakigarria izan zuen Institutuaren bizitzan. 1873ko irailaren 6ko aktaren arabera, irakasleek hiribildutik alde egin zuten (“eratutako Gobernuak bertan agintzen ez duelako”), eta Donostian hartu zuten babes. Gerra amaitu ondoren, klaustroak ez zuen Bergarara itzuli nahi izan. Izan ere, Donostia harresietatik aske geratu zen 1863an, eta zabaltzen hasi zen, Kortazar zabalgune ospetsuaren bidez.\nUdalaren eta Aldundiaren arteko tirabirak (batek lokala jartzen zuen, eta besteak finantzatu egiten zuen) eta tokirik eza zirela-eta, oin berriko eraikin bat jaso zen Zabalgunearen mugan, Artzain Onaren elizaren ondoan, Urdaneta kalean. Eduardo Dato jaunak inauguratu zuen 1900eko urriaren 1ean. Gaur egun, Koldo Mitxelena Kulturunea dago bertan. Bide batez, adierazi beharra dago Koldo Mitxelena gure Institutuko irakasle izan zela (2012. urte honetan hogeita bost urte dira joan zitzaigula). Geroago, Bigarren Errepublikaren garaia iritsi zen. 1934. urtean, Euskalerriaren Adiskideen Elkartea sortu zuen konde jakintsuaren omenez, Institutuari “Peñaflorida” izena jartzea proposatu zen, Ategorrietan kokatutako bigarren institutu berri batetik bereizteko. Nolanahi ere, bigarren horrek ez zuen luzaroan iraun.\nDiktaduraren garaian, berriz, “Peñaflorida” Institutua Gipuzkoako Bigarren Irakaskuntzako institutu publiko bakarra zenez gero, txikiegia zen ikasle guztiak hartzeko. Horregatik, 1956. urtean institutu berri bat eraiki zen Amaran, hirian Anoetarantz egindako zabalgune berrian. Hala ere, ez zen nahikoa izan, eta beste bat eraiki zen aurrean, baina mutilentzat bakarrik. Francok eta Muñoz Grandesek inauguratu zuten 1963an. Gure ikaskideetako batzuek ongi gogoratzen dute D. Agustinen jazarpena. Hainbat urtetan, eta garaiko usadioei jarraiki, neskak lehen eraikinean geratu ziren (“Usandizaga” izena jarri zioten, goiz hil zen musikari donostiar ospetsuaren omenez), eta mutilak, berriz, bigarrenera joan ziren. Eraikin horrek “Peñaflorida” izenarekin jarraitu zuen, eta 2011ko azaroan eraitsi zuten.\n1998an, bi institutuak berriz ere elkartu eta, bi urte lehenago sortutako Amara BHIarekin batera, ezarritako eskola-mapa berrira egokitutako Usandizaga-Peñaflorida-Amara Institutua eratu zen. Zeregin-banaketa bat diseinatu zen. Horren arabera, “Usandizaga” Institutuan batxilergoak eta zuzendaritza kokatu ziren, eta “Peñaflorida” Institutua, berriz, Derrigorrezko Bigarren Hezkuntzarako geratu zen. Antzinako “Peñaflorida” Institutuaren orubean jasoko den eraikin berria bigarren hezkuntza publikoaren egoera behin betiko finkatzeko baliagarria izatea espero dugu.\nDagoeneko denok konturatuko zineten gure aurrekoen lanari diogun mirespena, esker ona eta jarraitzeko gogoa handiak direla, eta, bereziki, Euskalerriaren Adiskideen Elkarteko intelektual ospetsuen lanari (eta, horien artean, jakina, fundatzailea izan zen Peñafloridako kondearen lanari). Haien espiritu ilustratua gure artean dago oraindik. Izan ere, gure aurreko gogoangarri horien idealak (irakastea, zuzentzea, hobetzea, egiarekiko eta jakinduriarekiko maitasuna sorraraztea eta ezjakintasuna eta nagikeria desagerraraztea) gurekin ditugu oraindik. Zientzia-zorroztasun handiko eta dimentsio humanistako giro laiko batean herritar jakintsuak, solidarioak, elkarrizketarako joerakoak eta mundura irekiak eta gure inguruko errealitateari lotuak sortzeko ahalegina ongi baino hobeto gogoratzen dute gure historia luzean gure ikastetxean ikasi duten milaka donostiar eta gipuzkoarrek. Jasotako, berritutako eta eguneratutako legatu hau da kalitate- eta exijentzia-bermerik handiena gure gizarteari hezkuntza-zerbitzua eskaintzeko zereginean.\nJuan Jose Arbelaiz\nPedagogi koordinaziorako egitura\nARETO NAGUSIA GELAK\nASTELEHENA, ASTEARTEA, ASTEAZKENA eta OSTEGUNA\n8:55 – 9:45\nASTELEHENA, ASTEAZKENA, OSTIRALA\n(2. maila: astelehena eta asteazkena)


7.000 enplegu berri 2015ean Gipuzkoan - Debagoiena - Goiena.eus\n7.000 enplegu berri 2015ean Gipuzkoan\nGoiatz Arana Begiristain 2015-06-05 15:19\nPello Gibelalde, patronaleko presidentea, prentsaurrekoan.\nGipuzkoako ekonomiaren azken hilabeteetako egoeraren berri eman du Adegik eta, kezkak kezka, baikor dira Gipuzkoako enpresaburuak: salmentek gora egiten jarraitzen dute eta maximoetan dago konfiantza maila. Enpresen aurreikuspenaren arabera, 2015ean, 7.000 enplegu sortuko dituzte Gipuzkoan; zerbitzuen sektoreak enplegua sortzen jarraituko du eta industria enplegua sortzen hasiko da.\nNahiz eta merkatuaren hobekuntza ez den izan urtarrilean espero zen bezain nabarmena, enpresak optimistak dira datozen hilabeteetarako; enpresa-konfiantza "maximoetan" dago. Salmentek gora egiten jarraitzen dute eta, nahiz eta urtarriletik martxora bitartean igoera zertxobait mantxotu egin den iazko urteko azken hiruhilekoarekin alderatuta, errekuperazioa finkatzen ari dela frogatzen du horrek, Adegiren ustez.\nEskaeren hazkundeari dagokionez, erritmoa bizkortu egin da zertxobait –enpresa esportatzaileen kasuan, batez ere–, eta ekoizpen gaitasunaren %82,5ean ari dira lantegiak, 2008tik ez bezala.\nBilakaera on hori, ordea, ez da neurri berean hedatu enpresa guztietan: oro har, 40 langiletik gorakoek dituzte daturik onenak.\nEnpresen aurreikuspenaren arabera, 2015ean, 7.000 enplegu sortuko dituzte; zerbitzuen sektoreak enplegua sortzen jarraituko du eta industria enplegua sortzen hasiko da.\nEspainiako ekonomiaren ahulezia da kezka nagusia oraindik ere; laneko kostuak eta soldata-igoerak datoz ondoren; eta enpresen fiskalitatea da hirugarren kezka. Eta gero eta kezka handiagoak sortzen ditu geopolitikak edo, globalizazioaren eraginez, nazioarteko merkatuen bilakaerak ere. Hori dela eta, 2015erako optimismoak eszeptizismoa ere berekin behar du, Adegiko ordezkarien esanetan.\nErregistratutako langabeziak behera egin du 2015eko lehenengo hiruhilekoan, beheranzko bilakaera horri eutsi egin zaio apirilean eta maiatzean eta, horri esker, azken hilabete horretan, 44.425 pertsona langabe erregistratu dira; azken hilabeteetan, langabeziaren beherakada ia sektore guztietan bizkortu da, batez ere, industrian. Kontratazioak bilakaera positiboa erakusten du eta berdin Gizarte Segurantzarekiko afiliazioak ere.


Kultura eta Sormen Industrien topaketetan espazio publikoaren eta kulturaren arteko loturez hausnartuko dute - Artzape\nKultura eta Sormen Industrien topaketetan espazio publikoaren eta kulturaren arteko loturez hausnartuko dute\nKultura eta Sormen Industrien sektorea suspertzeko ahaleginean, eskualdez gaindiko ekimen berri batean parte hartuko du Urola Kostako Udal Elkarteak. Eskualdeaz haratago sektorea saretzen jarraitzeko helburuarekin, esperientziak trukatzeko topaketa bat antolatu dute elkarlanean Gipuzkoako, Bizkaiako eta Nafarroako zazpi erakundek, Garapen-en (Euskadiko Garapen Agentzien elkartea) aterkipean eta INNobasqueren laguntzarekin.\nOraingo honetan, espazio publikoa izango da aztergai; hau da, nola uztar litezke espazio publikoa, eta sormen eta kultura adierazpena oraingo errealitate berrian? Osasun-krisiak sortu duen testuinguru berrian ezinbestekoa dirudi jarduera kulturalak birpentsatu eta sormen adierazpenetarako eremu publikoak birdiseinatzea, eta horretara datoz topaketok. Azaroaren 23an, 17:00etatik 19:30era egingo dira saioak; aurrez aurre, Getxon. Edozein kasutan, “online” jarraitzeko aukera ere izango da.\nLaugarrena den edizio honetan, zazpi proiektu aurkeztuko dira. Helburua da aurkezpenak egin eta proiektuen alderdi berritzaileenak aztertzearekin batera, eremu irekiak, plazak, kaleak edota gizarte eraikin edota guneak oinarri hartuta, osasun-larrialdian esparru publikoa leheneratzeko zutabeak berrasmatzea.\nUrola Kostaren kasuan, Experientziakek “Harimakilatik ihesi” egitasmoa aurkeztuko du. Hauek dira topaketan aurkeztuko diren proiektuak:\nExperientziak “Harimakilatik ihesi”\nDagoeneko zabalik dago izen-ematea. Plaza kopurua mugatua da eta eskabideak onartzeko izen-emate hurrenkera errespetatuko da. Izena emateko ondorengo galdetegia bete behar da.


1. Impreso de solicitud - Licencia de obra de pequeña entidad\n2. JEZ epigrafeak / Epigrafes IAE\nBide Publikoa Okupatzeko Baimena Andamio, Edukiontzi, Hesi Eta Antzekoekin\nOBRETARAKO BAIMEN URBANISTIKOAK\nTabla que ofrece los datos de AKTIBITATE BATEN IREKIERAREKIN ERLAZIONATUTAKO EGOKITZAPENEKO OBRA TXIKIAK EGITEKO LIZENTZIA\nXedea LOKALETAN EGIN BEHARREKO OBRA TXIKIEN BERRI EMATEA lizentzia behar duten obra txikietarako baina Udalari jakinarazi besterik egin behar ez denean. Beti ere, ezarritako baldintzak betetzen badituzte. (ikus oharrak)\nZerbitzu Arduraduna: Hirigintza eta Ingurumen Arloa.\nEbazpen organoa Hiritarrak Atenditzeko Zerbitzua.\nHartzaileak Lokaletan obra txikiak egiteko interesa duten pertsona guztiak.\nBeharrezko dokumentazioa - Obra Txikiaren berri emateko orria.\n- Parte hartuko duten gremio guztien aurrekontuak, eskulana eta materialak (BEZ gabe) barne.\n- Edukiontzia jartzeko eta kentzeko egunak, hala behar badu.\n- Behin-behineko kitapenetik etorritako zenbatekoa bankuan edo kutxan ordaindu dela egiaztatzen duen agiria (txartelaren bidez ordain daiteke HAZan).\n- IAE inprimakia (840) edo garatuko den akitibitatearen epigrafe zenbakia.\nLege-araudia - Hiri Antolamendurako Plan Orokorra eta Hirigintza Araudia.\n- 12/2012 Legea, abenduak 26koa, merkatataritza eta zerbitzu jakin batzuk liberalizatzeko premiazko neurriei buruzkoa (2012-12-27ko EAO)\n- 14/2013 Legea, irailak 26koa, ekintzaileei laguntzekoa eta bere nazioartearatzeari buruzkoa. 7º Azken Xedapena (2013-09-28ko EAO)\n- 20/2013 Legea, abenduaren 9koa, merkatu-batasuna bermatzeari buruzkoa - 3º Azken Xedapena (2013-12-10ko EAO)\nTasen zenbatekoa Zerga: aurkeztutako aurrekontuaren %5, BEZ gabe. O.F.ean ikusi gainerako zergak.\nEta 55,20 euroko tasa 6.010,12 eurotik gorako aurrekontuetarako.\nEdukiontzia eta antzekoak: Elementu eta hamabostaldi edo zatiko: 4,82 euro.\nTramitazio-epea Eskaera egiten den une berean\n1. Aktibitate mota 12/2012 Legearen Eranskinaren barne egon beharko du (erankinsari gehikuntzak: 14/2013 Legea. 7º Azken Xedapena)\n2. Erakusketarako edo salmentarako azalera 750m2 baino txikiagoa izan beharko du.\n3. Obraren aurrekontua 30000 euro baino gutxiago izango da\nOBRAK LOKALETAN: Obrak bulego, despatxu, komertzio, biltegi eta antzekoetan, zoru, sabai edo paramentuen amaierak konpontzea edo berritzea, barneko ateak eta leihoak eta bainugelako elementuak aldatzea, komunak, bulegoak edo/eta biltegiak eraikitzeko obrak, eta honako zirkunstantzia hauek dituzten instalazioak konpondu edo berritzeko obrak:\n*Aktibitatea 19/2012 Lege-Errege Dekretukoa baldin bada, 2012ko maiatzaren 26ko 126. EAOn argitaratua. Ikus eranskina.\n*Lokalaren erabileraren funtsezko aldaketarik egiten ez bada eta lokal kopurua aldatzen ez bada.\n*Elementu komunetan, bereziki egituran eta konduktu orokorretan, eta eraikuntzaren kanpoaldeko itxuran eraginik ez badute edo aldaketarik egiten ez badute, eta kalkulatu ziren gainkargak gainditzen ez badituzte.\n*Suteen aurkako segurtasun baldintzak murrizten ez dituztenean NBE-CPI (eraikuntza elementuen egonkortasuna eta suteen aurkako erresistentzia, detekzio, alarma eta itzaltze instalazioak, larrialdiko argiteria) betetzeari dagokionean.\n*Aire girotuaren ekipoen instalazioak edo beste edozein klimatizazio sistema eskatzen ez dutenean.\n-Obra horiek ikuskatu egin beharko dira gero. Arau orokor gisa, hilabete bateko epea dago obrak egiten hasteko eta sei hilabetekoa erabat bukatzeko.\n-Indarrean dagoen ordenantza fiskalaren arabera, ez dute "tasarik" ordainduko betiko aurrekontua 6.010,12 eurotik gorakoa ez duten obrek.\n- Bide publikoa okupatu behar bada, edukiontzi bidez egiten dena soilik onartuko da segituan. Beste edozein elementurekin okupatu behar bada (aldamiok, hesiak, materiala...) beharreko baimena eman beharko du dagokion arloak. Edukiontzia jartzeko, Udaltzaingoarekin harremanetan jarri behar da derrigorrez, eta haiek agintzen dutena beteko da edukiontzi hori instalatzeko (IKUS BALDINTZAK ESKAERA ORRIAN).\nTramitea behar bezala bideratzeko, edozein eratako dokumentazio osagarria biltzeko aukera izango du unitate tramitatzaileak.


Irekia Eusko Jaurlaritza - Gobierno Vasco :: Kantauri Ekialdeko Mugapearen Barneko Arroen Plan Hidrologikoaren onespena eta izapidea erabaki da (2012-10-30(e)ko Kointseiluan hartutako erabakia)\nKantauri Ekialdeko Mugapearen Barneko Arroen…\nErabakia, Kantauri aldeko ekialdeko Demarkazio Hidrologikoaren Planerako proiektuaren izapide eta adostasunerako, Euskal Autonomia Erkidegoko barruko arroen eremua.\nJaurlaritzaren Kontseiluak Kantauri Ekialdeko Mugapearen (EAEko Barneko Arroen eremuan) Plan Hidrologikoaren Proiektua onartu du gaur. 1994. urtean Uren transferentzia EAEri egin zitzaionetik, Euskadin egin den lehen plan hidrologikoa da.\nTransferentzia hori egin ostean, Uraren Esparru Zuzentarauak uren arloko Europako legediaren erreforma sakona eta nabarmena ekarri zuen; 2006ko Uraren Euskal Legean jasota daude esparru-zuzentarau horren printzipio nagusiak. Halaber, Estatu kideei 2016. urtea baino lehen ur-masen egoera ona lortzeko agindua ere ezarri zitzaien.\nHelburu hori betetzeko tresna nagusia Plan Hidrologikoak dira, urteko ekosistemak epe luzera babestearen, uraren zentzuzko kudeaketaren eta erabilera eraginkorraren ikuspegitik begiratuta, eta lehorte eta uholdeek eragindako kalteak murriztea ere barnean hartuta; lehorteen kasuan, uholde-arriskuei buruzko Europako zuzentarauekin guztiz bat datorren planteamenduaren bitartez.\nPlan Hidrologiko honen tresna nagusiak bi hauek dira: Araudia eta Neurrien Programa. Araudiari dagokionez, ur-ekosistemen eta inguruneen narriadura gehigarria saihestea, baliabideen kudeaketa egokia bermatzea, eta herritarrak eta herritarren ondasunak babestea ditu xede. Aldiz, Neurrien Programari dagokionez, administrazioek hartutako konpromisoak biltzen ditu, betiere ezarritako helburuak betetzea ahalbidetuko duten jardun zehatzak burutzearekin loturik.\nHori horrela izanik, lehen epean (2015) ingurumen-helburuak ur-masen % 80an beteko lirateke eta gainerako ur-masen helburuak bigarren epean (2021).\nPlan Hidrologiko honetan bildutako jardun eta neurrien guztizko aurrekontua 649 milioi euro da 2010-2015 aldirako eta beste 840 milioi euro 2016-2021 aldirako. Neurri horien finantzaketa hainbat administrazioren artean banatuta dago (% 23 Estatuko Administrazio Orokorrak, % 23 URA/Eusko Jaurlaritzak, % 22 Foru Aldundiek eta % 21 Partzuergo eta Mankomunitateek).\nEusko Jaurlaritzak luzaro landu du dokumentua foru- eta toki-administrazioekin lankidetza aktiboa izanik, eta herritarren parte-hartzea ere handia izan da, horretarako ezarritako baliabideen bitartez; hala nola, gizarte-sareek eta internetek eskaintzen dituzten aukerak edo modu presentzialean, Proiektua lantzeko fase guztietan egin diren tailerretan (berrogeita hamar bat izan dira).


www.delikatuz.com - Ordizian Turismoa\n1 Ordiziako Azoka: iragana, oraina eta etorkizuna\nAintzinako hiribilduan zehar ibilbidea, gaur egungo azokaren eta garai batekoaren ospakizun guneak ezagutuz, eskultura tematikoak, baserritarrak...azoka produktuez egindako pintxo goxo batekin bukatzeko.\nPrezioa: 7,50 €/pertsonako\n2 Ordiziako Azokaren Ibilbidea\nIbilbideari hasiera emateko D’elikatuz zentrora bisitaldia egiten da, zehatz-mehatz, Gastronomia eta Elikadura eta nutrizioa aztergai diren zentroetara. Asteazkena bada, Museoan ikusitako gauza ugariak bertatik bertara ezagutzea izango da onena, horretarako, azokara inguratuko gara. Goizari amaiera emateko, Ordizian dauden jatetxeetako batean menu gustagarri eta bertako produktuekin prestatutakoa dastatuko dugu.\nIraupena: | Prezioa: 23 €/pertsonako\nGutxienez 10 pertsonez osatutako taldeentzako\n1 D'elikatuz zentrora bisita gidatua\nGoierriko Interpretazio Zentroa eta Elikadura, nutrizio eta gastronomia guneak ezagutzeko aukera gida baten laguntzaz.\nIraupena: ordu t’erdi | Prezioa: 3,20 €/pertsonako\n2 D'elikatuz zentrora + Erdi aroko kasko historikoaren bisita gidatua\nKasko historikoaren bisita gidatuan Ordiziako historia azaltzen da eta eraikuntzarik garrantzitsuenak ezagutzen dira: eliza, Barrena, Abaria eta Zabala Jauregia, Andres de Urdanetaren eskultura,…\nPrezioa: 3,20 €/pertsonako + 75 € taldea\nGoierriko kalitatezko produktuekin. Prezioa pertsonen eta produktuen arabera aldatzen da.\nGutxienez 20 pertsonez osatutako taldeentzako [Egun osoa]\n1 Idiazabal Gaztaren ibilbidea\n2 Ordiziako azokaren eta bere produktuen ibilbidea [Asteazkenean egiteko]\nOrdizian 1512. urtetik ospatzen den peria eta bere produktuak ezagutzeko aukera. D'elikatuz zentroan dagoen Goierriko Interpretazio zentroa eta elikadura, nutrizio eta gastronomia guneak ere bisitatzen dira. Eguna osatzeko Idiazabal Gaztaren interpretazio zentroa eta gaztandegi bat ikusten dira. Gazta dastaketa ere egiten da.\n3 Goierri erdi aroan\nIbilbide honetan Goierrin dauden Erdi Aroko bi hiribildu ezagutzen dira: Ordizia eta Segura. Baita Beasainen dagoen Igartzako gune arkitektonikoa ere.\n4 Sagardoa eta Idiazabal Gaztaren ibilbidea\n5 Goierri-Tolosaldea ibilbide gastronomikoa\nIbilbide hauen prezioan sartzen diren zerbitzuak: Museo eta Interpretazio Zentroen sarrerak, bisita gidatuak, dastaketak, bazkaria eta gida zerbitzua (kontsultatu) egun guztian zehar. Garraioa ez da sartzen. Bisitak ingelesez egiteko aukera dago. Asteazken goizetan, azoka eguna dela eta, kontutan izan aparkatzeko zailtasunak egon daitezkela.


COVID-19 - Empleo\nGero eta gehiago zarete Covid-19aren krisiarekin lotutako osasun-egoera dela eta, gurekin harremanetan jartzen ari zaretenak, Koronabirusarekin zerikua duten kontuengatik.\nEskura daukagun informazioa behealdean adierazten da eta xehetasun gehiago jaso ahala eguneratzen dugu. Hortaz, informazio hau aldaketen menpe dago\nBirkonfinamendua ostegunetik, 29tik, ostiralerako, 30erako, gauera eman da. Konfinamendu honek gutxienez lau aste iraungo du, abenduaren 1a arte.\n“Herritarrak etxean egotera behartuta daude, kanpoko kontaktua ahalik eta gehien mugatzeko”. Irteerak ekintza hauetarako baimenduta daude:\nLanera joateko (telelana posible ez denean)\nFuntsezko dezplazamenduak. Bidaia horiek medikuarengana, elikadura-denda batera (animalia-denda barne), farmaziara eta banketxera joatera mugatzen dira.\nTelelana nahitaezkoa da 100%ean, posible den guztietan.\nHala ere, martxoko konfinamenduan ez bezala, eraikuntza eta obra publikoen sektoreak eta fabrika eta baserriek funtzionatzen jarrai dezakete.\nPosta-bulegoak eta zerbitzu publikoak ere zabalik daude\nLanerako desplazamendu frogagiria eta Frantziako agintariek eskatutako nahitaezko bidaia-testigantza deskarga ditzakezu esteka honetan\nEuskadi eta Nafarroako neurriak:\nLurralde osoa alerta nazionaleko egoeran dago urriaren 26tik.\nKasuen gorakada ikusita, litekeena da jarraian deskribatzen diren neurriak aldatzea.\nGobernuak honako neurri hauek hartu ditu, gutxienez 15 egunez, urriaren 27tik aurrera.\nEtxeratze-agindua ezarri da 11pm-tatik 6am-arte.\nUdalerrien araberako konfinamendua ezarri da: udalerrietara sartzea eta bertatik irtetzea debekatzen da, funtsezkoak diren eta osasunarekin zerikusia duten lekualdatze profesionaletarako izan ezin.\nLan-arrazoiengatik alarma-egoerak ezarritako ordutegitik kanpo joan behar duten pertsonen mugikortasuna justifikatzeko dokumentu betegarriaren eredua deskarga dezakezu esteka honetan : https://www.euskadi.eus/contenidos/informacion/certificado_movilidad/es_def/adjuntos/DECLARACION_RESPONSABLE_DESPLAZAMIENTO_POR_RAZON_DEL_TRABAJO.pdf\nGobernuak neurri hauek hartu ditu, hasiera batean hamabost egunerako, urriaren 22tik aurrera. Neurri horiek urriaren 26an, astelehenean, eguneratu dira :\nEtxeratze-agindua 11pm-tatik 6am arte.\nLurralde-konfinamendua: debekatuta dago Nafarroara sartzea eta bertatik irtetea, funtsezko eta arrazoitutako lanbide eta osasun biaietarako izan ezik.\nLan-arrazoiengatik alarma-egoerak ezarritako ordutegitik kanpo joan behar duten pertsonen mugikortasuna justifikatzeko dokumentu betegarriaren eredua deskarga dezakezu esteka honetan : Agiri-eredua\nTaberna eta jatetxeen itxiera;\nDenden itxiera 9pm-etan;\nKirol, jolas eta kultura jardueren amaiera 21etan;\nHiri-garraioen edukiera %50;\nEremu pribatuko bilerak elkarrekin bizikideei mugatzea.\nEuskadik eta Nafarroak “normaltasun berriaren” arauak bete behar dituzte, bereziki honako hauek aurreikusten dituztelarik:\nMaskara nahitaez erabili behar dute 6 urtetik gorako pertsona guztiek garraio publikoetan, bai eta espacio publikoetan edo jendearentzat zabalik dauden lekuetan ere, hotelak dendak eta hondartzak barne;\nIbilgailuetan maskara nahitaez erabiltzea, bidaiariak etxea berean bizi ez badira;\nGarraio-operadoreek bidaiarien erregistroak lau astez mantentzea;\nEskola eta unibertsitateak egoera honetara egokitutako erritmoan hasi ziren berriro.\nMugak irekita daude ekainaren 15etik, eta ez da ziurtagiririk behar muga zeharkatzeko. Osasun-egoera aldakorra denez, mugimendua mugatzeko neurriak har daitezke.\nAkitania-Berrian lan egiten duen mugaz gaindiko langilea\nFrantziako Lan Ministeritzak adierazi du mugaz gaindiko langileen lan-kontratuan indarrean mantentzen direla eta horri dagozkion eskubide eta babesak ziurtatzen direla.\nBaldin eta enpresa batek, prebentzio neurri gisa, mugaz gaindiko langile bati lanera ez joatea eskatuko balioke, dagokion soldata bere osotasunean mantentzen da.\nEnpresak jarduera plan partzial bat aktibatuko baluke, mugaz gaindiko lankideak plan horretaz gozatuko luke gainontzeko lankideek bezainbat.\nHaurren zaintzari loturiko prestazio konpentsatzaile bat balego jardueraren estatuan, haurtzaindegien itxiera dela eta, mugaz gaindiko langileak prestazio hori jasotzeko eskubide osoa du.\nHorrez gain, giza-laguntzaren ordainketa Caisses d’Allocations Familiales (CAF) erakundearen bitartez egingo dela adierazi du Frantziako gobernuak. Baliabideen hiruhileko aitorpena etorkizunean egin beharko lukeen orori, berau Internet bidez egitea komeni da. Hala ere, bere hiruhileko aitorpena berriztu ezin dezakeen pertsona orori, automatikoki berriztatuko zaio aldez aurretik eskudun den prestazioen ordainketa. CAFek abiatutako mekanismo honek beharrezkoak liratekeen eskubide horien jarraipena ziurtatuko du.\nEuskadin edo Nafarroan lan egiten duen mugaz gaindiko langilea\nZer gertatzen da aldi baterako enplegu erregulazioaren kasuan? Bizitokia Frantzian badu eta mugaren beste aldean lan egiten badu, eta bere enpresak lan-harremana eten edo lanaldia aldi baterako murriztuko balio, konpetentzia kasu honetan Espainiari dagokio. Langabezia prestazioak Estatuko Enpleguaren Zerbitzu Publikoak (SEPE) ordainduko dizkio. Egoera honetan, aldi baterako enplegu erregulazioaren (ABEE) ondorioz kaltetuta dauden pertsonek ez dute langabezia prestazioaren eskabidea aurkeztu behar. Enpresa arduratuko da ABEE-a onartuta duelarik, eta diru-laguntza automatikoki ordainduko da.\nZer gertatzen da koronabirusak eragindako gaixotasun-baja kasuetan?\nLan egiteko ezgaitasuna egiaztatzen duen mediku-agiria aurkezteak gaixotasun-baja babestea dakar. Horrela, koronabirusaren kasuan, doktore frantses zein espainiar batek igorritako mediku-agiriak gaixotasun-bajarekiko babes juridikoa aitortzen du.\nMugaz gaindiko langilea berrogeialdian bada eta mediku-agiri bat edukiko balu, ohiko eran ordaindua izango da. Mediku-agiririk izango ez balu, mugaz gaindiko langileak ezinbesteko arrazoia dagoela argudiatu ahalko luke, eta dagokion enplegatzaileari jakinarazi beharko lioke lehenbailehen.\nTelelana eta Gizarte Segurantza:\nZuzenbide europarrak arau apal bat ezartzen du: Europar Batasuneko hainbat herrialdeetan lan egiten duen pertsona batek herrialde bakar batean soilik kotizatu dezake. Gauzak horrela, mugaz gaindiko herrialde batean lan egiten duen eta telelana bere jatorrizko bizitokian egiten duen pertsona batek gizarte segurantza sistema bakar baten menpe da.\nKasu honetan, mugaz gaindiko langilea bere ohiko lantokiaren herrialdearen gizarte segurantza sistemaren menpeko egongo litzateke, baldin eta bere bizitokian egindako lanak, telelanaren testuinguruan, ez duen bere lan-denboraren edo lansariaren %25 gainditzen.\nAtari hori gaindituko balu (hau da, bere lan-denboraren edo lansariaren %25 edo gehiago bere bizitokian lan egiten emango balu), langile horrek bere bizitokiari dagokion gizarte segurantza sisteman izena eman beharko luke, eta filiazio horri dagokion kotizazioa burutu.\nKoronabirusak dakarren arazoa: zer egin mugarri hori gaindituz gero?\nFrantziako Gizarte Segurantza Sailak dio ezinbesteko kasu baten aurrean gaudela. Salbuespeneko egoera batean gaudelarik, telelanak ez du gizarte segurantzaren afiliazioaren aldaketa bat egitera behartzen.\nBaldin eta koronabirusaren kasuan ohiko bizitokian egindako telelanak lan-denboraren %25 gainditzen badu, mugaz gaindiko langileak afiliaturiko gizarte segurantza sistemari lotuta jarraitu beharko du, bere lantokiari dagokion gizarte segurantzan alegia (ez dago bere bizitokiko gizarte segurantza sistemara izena eman beharrik).\nMalgutasun hori 2020-12-31ra arte luzatu da (SSDSren 2020-08-13ko erabakia).\nLangabezia – kontratua deusestatzea : kontuz!\nKontratua deusestazuz gero, bizi den herrialdea izango da kalte-ordaina jasotzeko herrialde eskuduna. Bizilekua duen herrialdeko arauak aplikatzen dira langabezia-prestazioa jasotzeko.\nGogoratu funtsezko arau bat: Frantziako legearen arabera kontratua bi alderdien adostasunez desegiteak ez du konpentsazio eskubiderik ematen Espainian – Uko egitea/dimisioa bezala tratatuko da.\nEuropar Batzordearen oharra\nMugaz gaindiko langile eta desplazatuei zuzenduriko informazio-txosten bat argitaratu du Europar Batzordeak, COVID-19-aren eraginez Estatu-kideek inposaturiko neurrien harira. Dokumentua, ingelesez emana, esteka honetan aurki daiteke


Prebentzio neurriak - Mendebaldea BHI\n2. INDARKERIA ESKOLAN AZTERTZEKO PREBENTZIO-NEURRIAK EZARTZEA.\nEskola-elkartea gaiaz sentsibilizatzeko neurriak:\n- Neur daitezkeen datuen bidez (galdekizunak, soziogramak,…) ondorengo puntuak aztertzea: ikastetxeko ikasleen arteko harreman pertsonalak, gatazka motak, eskola-eraikineko toki arriskutsuak, arriskua noiz gertatzen den eta, izanez gero, gizarte-ingurunearen arazoa (elkarbizitzaren diagnostikoa).\n- Ondorengo helburua duten prestakuntza-programetan parte hartzea: eskola-elkartearen barruan sinesmen eta esparru kontzeptualak partekatzea, ongizate pertsonala lortzeko elkarbizitzaren garrantziari eta irakatsi eta ikasteko prozesuen hobekuntzari buruzkoak, “Era osasuntsuan bizi eta elkarrekin bizitzeko hezkuntza” eta “Balore demokratikoetan eta giza eskubideetan hiritarrak heztea” Hezkuntza Saileko programen bidez.\n- Guztien artean berrikustea AJA edo Barne Araudia, Ikastetxearen Hezkuntza-Proiektua eta ikasleei helarazi nahi zaizkien baloreak, berdintasun eta begirunearen, irekitasun eta elkarrizketaren aldeko jarrerak sustatzeko.\n- Ikastetxearen Urteko Planean sartzea Ikastetxearen Hezkuntza-Proiektuan, bake eta elkarbizitzarako hezkuntzari eta gatazkak konpontzeari begira, agertzen diren borondateak garatzeko lagungarri diren proposamen zehatzak.\nEskola-antolaketa berrikusteko neurriak:\n- Tutoretza bultzatzea, banakakoa eta taldekoa, elkarbizitzarako hezkuntzaren oinarrizko funtzioa den aldetik, taldearen egitura eta dinamikatik eta ikasle bakoitza beren erreferentzia-taldean integratuta egotetik abiatuz.\n- Gela gehiago zaintzea irakasleak gela batetik bestera joaten diren uneetan.\n- Ikastetxean dauden arrisku-uneak eta tokiak definitzea eta prebentzio-neurriak eta berorien arduradunak zehaztea.\n- Antolaketa-neurriak, irakasleei ordutegi malguak emanez arriskutsutzat jotzen diren lekuak eta uneak behar bezala zaintzeko aukera emango dutenak.\nIkasleek parte hartzeko eta beren arduraz jabetzeko neurriak:\n- Eskola-giroa hobetzeko eta bitartekaritza-programak garatzeko neurriak. Programa horien bidez, ikasleek gatazka-egoeretan elkarren artean komunikatzen eta berdinen artean bitartekari izaten ikasiko dute. Horretarako, entzute aktiboaren, komunikazio- eta eskola-gatazkak guztien parte-hartzearen bidez konpontzeko teknikak landuko dituzte.\n- Eskola-giroa hobetzeko hitzartutako neurriak garatzea, ikasleei zuzendutako talde mailako edo banakako tutoretza-planen bidez.\n- Ondorengo puntuak garatzeko behar diren hezkuntza-prozesuak etapa desberdinetako Curriculum-Proiektuetan planteatzea: gizarte-ohiturak eskuratzea, arauak barneratzea, gizarte- eta komunikazio-trebetasunak garatzea, kontzientzia moralaren eta jarrera kritikoaren heldutasuna lortu arte.\nPrebentziorako eta gatazkan dauden ikasleak banaka tratatzeko neurriak:\n- Tutoreak, tutoretza-saioetan eta ebaluazio-batzordeetan lortutako informazioaren bidez, konturatu behar du nortzuk diren tratu txarrak pairatzearen arriskuan dauden ikasleak.\n- Hartu diren hezkuntza-neurriak ikasleen familiei jakinaraztea.\n- Ikastetxeko orientatzaileari helaraztea, gelako irakasle-taldeek diotenaren arabera, eskolan tratu txarren bat jasaten ari diren edo jasateko arriskuan dauden ikasle horien kasuak.\n- Hezkuntza eta zigor-neurriak aplikatzea. Neurri horien jarraipena egin eta eraginkorrak diren aztertzea.


Burlatako Udala 2015-03-11 09:00\nTWITTER Ayuntamiento de Burlada @AytoBurlada / Burlatako Udala @BurlatakoUdala Casa de Cultura @CulturaBurlada / Kultur Etxea @KulturaBurlata Centro Juvenil Gazteleku @BurladaJoven Escuela de música Hilarión Eslava @escuelahilarion Ruta Escolar de Burlada @RutaBurlada_ta FACEBOOK Biblioteca pública de Burlada Casa de Cultura Centro Juvenil Gazteleku Escuela de Música Hilarión Eslava Ludoteca Txipi-Txapa Servicio de Euskera BLOGS Buenos\nZizur Nagusiak '2015-2019 Aurrerapenerako Akordioa' auzkeztu du, gizarte politika eta gardentasunean oinarrituz\nGeroa Bai 2015-03-11 00:00\nZizurko Geroa Bai, EH Bildu, Zizur Unido eta Tu impulsAS Zizurek ‘2015-2019 Aurrerapenerako Akordioa’ aurkeztu dute gaur goizean, gizarte politika eta gardentasunean oinarrituriko dokumentua, lau indarrek izenpetu dutelarik eta datorren legegintzaldian Geroa Bairen gobernu taldeak garatuko duen programaren oinarri.\nGeroa Baiko alkate den Jon Gondánek gaur goizean azpimarratu duenez “ez da minimo akordioa” eta ziurtatu du akordioa “funtsezkoa dela gobernu talde egonkorra edukitzeko, Zizurko hiritarren interes orokorrak lehenetsiko dituena denontzako onura lortzeko”.\nAurrerapenerako Akordioak jasotzen dituen 100 neurri baino gehiagoren ...\nTaxoareko Hitza 2015-03-10 21:49\nOsasunak abian jarritako #NiGorritxoaNaiz #YoSoyRojillo egitasmoari Taxoareko Hitzaren laguntza apala!\nKatakrak 2015-03-10 20:25\nLarunbata, Apirila 25, 2015 - 12:00\nHileroko Ekonomia kritikoaren hitzordua.\nNafarroako Gobernuko "kontseilari batek" bazuen iruzurraren berri, Izkoren arabera\nBerria 2015-03-10 20:22 Kirola\nEpaileak Osasunako beste bi zuzendaritza kide ohi inputatu ditu: Jose Manuel Purroi eta Sancho Bandres. Luis Zabalza Osasunako presidenteak eta hark gidatutako taldeak ukatu egin dute etziko batzar nagusian dimisioa aurkezteko asmoa dutela. Artxanko, berriz, libre geratuko da datozen orduetan, bermea ordainduta.\nBEREZIA: Osasunaren gaixotasuna\nHiri buruzagiko autobus geltokiaren eskutik, honatx... Iruñecoak!\nNafarroa Wow 2015-03-10 20:03\n"Esperantza ematen dute ipuinak" Itziar Zubizarretari elkarrizketa\nKarrikiri Elkartea 2015-03-10 20:01\nHazi Hezi aldizkarian Itziar Zubizarretari egindako elkarrizketa duzue oraingo honetan. Itziar Zubizarreta Gazte Literaturan aditua da eta Galtzagorri elkartean (Karrikirik haur eta gazte literaturan eredu hartzen duen elkartea) Bularretik Mintzora proiektuan dihardu, 0-6 urte bitarteko haurren guraso eta hezitzaileei tradiziotik hartutako kontakizunak, poesiak, jolasak etab. ezagutarazten.\nHementxe elkarrizketa osoa!!\nKorrika Kulturala: "Euskararen gutxienekoak" bideo solasaldia\nZaldiko Maldiko | Iruñea\nKorrika Kulturalaren barruan, "Euskararen Gutxienekoak" dokumentala eta solasaldia Iñaki Lasarekin (Kontseilua). Zeintzuk izan dira gertaera-gakoak euskararen egoera gaur dagoen moduan egon dadin? Zein bizipen izan dituzte euskaldunek urte hauetan guztietan? Zer behar dugu egoera gainditzeko? Zeintzuk dira euskararen gutxienekoak?\nHitzaldia: "Sorginkeriaren inguruko topikoak"\nZaldiko Maldiko | Iruñea |Hitzaldia\nJuainas Paul Arzaken hitzaldi irekia eta, aurretik gaiari buruzko film labur bat.\nIribas ez zen Katakrak-en izan\nHelios-AEK 2015-03-10 16:11 Duintasunaz gogoeta txiki bat. Egia esan, ez dakit Euskalerriairratia.eus atari berritik gonbitea luzatu zioten Iribasi, agian Maximinori, Julen Calvori... Nik, bederen, ez nituen bertan ikusi, eta pentsatu nahi dut ez zituztela gonbidatuko. (Euskalgintzan tarteka horrelakoak egiteko ohitura dugun arren) Bezperan, 19.KORRIKAren aurkezpen sozialean oso argi izan genuen. Hona hemen bertan esandako pasartea:\nLiburua solasgai - Fernando Morillo\nBiltoki | Iruñea\nUrtero bezala, Berriozarko Zorroka elkarteak Idazle bat gonbidatu du, beraren liburu baten inguruan solasteko. Aurten Fernando Morillo gonbidatu dugu, eta beraren liburu "Ortzadarra sutan" izanen da hizpide saio partehartzaile bat edukitzeko. Liburua irakurrita, edo irakurri gabe, etorri tarte ederra izanen baita.\nKirolak – Udaberriko Futbito Kopa 2015\nBarañaingo Udala 2015-03-10 14:30\nTCM el Lago elkarteak, Barañaingo Udalarekin lankidetzan, Udaberriko Futbito Koparen edizio berri bat dakarkigu aurtengoan ere. Parte har dezakezue 16 urtetik aurrera, eta izena emateko info@futbito.net helbide elektronikora jo behar duzue, 2015eko martxoaren 16a eta apirilaren 10a bitarte. Eman ezazue izena eta parte hartu!! Ikus baldintzak eta informazio osoa\nAlvaro Miranda kontseilariak fitxatu zituen Dady, Margairaz eta Cadamuro\nNafarroa Wow 2015-03-10 13:58\nOgasunaren zorrarekin ezikusiarena egitearen truke, fitxajeak egiteko eskuduntza exijitu zuen: "Play Station-eko Soccer Manager-en oso ona naiz", argudiatu zuen.\nGaur Abartzuzako eta inguruko biztanleekin egon ga\nSortzen 2015-03-10 13:34 Abartzuzan eskola berria eta D eredua nahi dute. Gaur Abartzuzako eta inguruko biztanleekin egon gara, Sortzen Elkartearen izenean, Gari Torregrosa eta Sergio Iribarren, gure babes osoa ematen. Herriko eskolaren egoera dela eta, azpiegiturarekin lotutako arazoak, alegia, Nafarroako Parlamentuko Hezkuntza Mahaiaren bisita izan dute. Landa eremuko eskola gehienek pairatzen dutenaren antzekoa dute Abartzuzan, eta honi, azken aurrematrikulazioan D eredua aukera dutenei, Hezkuntza Departamendutik, ezezkoa ematea gehitu behar diogu. Irakasleak, gurasoak eta udaleko zinegotziak bildu dira parlamentariekin. Eskola berri bat behar dute, eta gainera euskaraz. Abartzuzan argi dute. Honen aurrean, UPNko parlamentariaren erantzuna: "Pero tenemos el Parlamento que tenemos, y UPN tiene la mayoria". Sortzen Elkartetik, honekin lotutako bi hitzordu: -. Larunbat honetan, aldaketa sozialaren alde eta Euskal Eskola Publiko berri baten alde. Beharrezkoa da, inposaketen garaia amaitu da, gehiengo soziala errespetatuko duen gobernu berri bat behar dugu. -. Igandean, martxoaren 15ean: Zonifikazioaren mugak gaindituz Martxa. Lizarratik Bilatortara. 11etan Lizarrako Hilobi Saindutik aterako gara, eta Bilatortara iristerakoan, hamaiketakoa eta Hamarratz Txokoa izango dugu. Bukatzeko, apirilaren 19an Faltzesen ospatuko dugu Euskara Herria Josten jaialdira joateko deia eginez, famili argazkia egingo dugu.\nAingeru Epaltza 2015-03-10 12:59 Iritzia\n‹‹ Aurrekoak 1 2 3 4 ... 1043 1044 1045 1046 1047 1048 1049 1050 ... 1235 1236 1237 1238 Hurrengoak ››


Muskizko Udala - Hirugarren urtez jarraian, udalerriko XII. Ehiza, Arrantza eta Natura Azokaren barruan parte hartuko du Muskizko Udalak\nHirugarren urtez jarraian, udalerriko XII. Ehiza, Arrantza eta Natura Azokaren barruan parte hartuko du Muskizko Udalak\nXII. Ehiza, Arrantza eta Natura Azokan parte hartuko du Muskizko Udaleko Ingurumen Sailak, eta aurreko urteetan bezalaxe, irailaren amaiera aldera izango da udalerriko azoka hau. Aurten ere, azoka honen barruan parte hartuko du Muskizko Udaleko Ingurumen Sailak, hirugarren urtez jarraian, eta horretarako askotariko ekintzak aterako ditu aurrera, besteak beste, Txakolin Eguna, ibai pasealekuko familia martxa, San Juanetik El Pobaleraino, joan eta etorri, eta itotze eta bihotz-biriketako bizkortze tailerrak, Muskizko Babes Zibilaren eskutik.\nIrailaren 22an izango da aurtengo Nekazaritza, Arrantza eta Natura Azoka, larunbatean, goizeko 10:00etatik aurrera, ohi bezala, Muskizko San Juan plazan. Arraintxori Arrantza eta Ehiza Kluba da ekitaldi honen antolatzailea, eta aurtengo ediziorako azokako arduradunek helduentzako ekintzak bakarrik ez, haurrentzako tailerrak ere sartu dituzte egitarauaren barruan, horrela, egunean zehar mota bateko eta besteko ekintzak izango dira hurbiltzen diren guztien gozagarri.\nIngurumen Sailari dagokionez, legealdi honetako helburuei jarraiki, Ingurumen Azokan parte hartzen jarraituko du, iraunkortasunaren inguruan eta ingurumen praktika onen inguruan herritarrak kontzientziatzeko asmoz. Hori horrela, Muskizko Udaleko Ingurumen Saileko karparen barruan, txikienentzako tailer ugari izango dira, besteak beste, errezeta gastronomikoak egiteko (11:30ean, 12:30ean eta 13:30ean). Horretaz gain, Somorrostro Irakasguneko lan eta eduki pedagogikoen erakusketa bat izango da, bai eta hegazti habiak apaintzeko tailer bat ere. Muskizko Nekazaritza Ekologikoko talde monitorizatuak “Babesten” metodoaren bidez ekoitzitako produktuak erakutsiko ditu, eta Orkatz SL enpresak Asiako liztorra desagerrarazteko moduei eta isileko ehizari buruzko informazioa eskainiko du.\nEra berean, Azokaren barruan, Muskizko Babes Zibilak, erabat dohainik, tailer praktikoak eskainiko ditu bihotz-biriketako bizkortzeaz, desfibriladoreen erabileraz eta itotze egoerei erantzuteko moduez.\nFamilia Martxa ibai pasealekutik eta Txakolin Eguna\nAurtengo edizioan, ibai pasealekuaren inaugurazioaren harira, familia ibilaldi bat egingo da, ibaiaren ondotik, San Juan plazatik El Pobaleko burdinolaraino, joan eta etorri. Ingurumen Sailean eman behar da izena, 09:00etatik 10:00etara. Ibilaldian parte hartzen duten guztiei opari bana emango zaie, eta bizikleta elektriko baten zozketan parte hartuko dute. Horretaz gain, berrikuntza gisara, txakolinaren tradizioa berreskuratu eta sustatzeko, Bizkaiako hainbat txakolindegitako txakolina dastatu ahalko da azokan, eta bi euroren truke bi dastatze egin ahalko dira. Txakolindegi guztien artean bi bazkari zozketatuko dira Muskizko Batzokian.\nAurreko urteetan bezalaxe, edizio honetan ere natura maite dutenek hitzordu garrantzitsua dute Muskizen, izan ere hamaika jarduera izango da bertaratzen diren guztien gozagarri. Ohiko zakur eta hegazti harraparien erakustaldiak izango dira, bai eta hegaztien argazki erakusketa bat ere. Horretaz gain, ehiza eta arrantza stand bat ere ipiniko da, eta harkaitzetako arrainen eta basurdeen dastaketa, 11:30ean. Orotara, 1.200 errazio banatuko dira, eta horrekin batera, Enkarterriko eta Kantauri isurialdeko nekazaritzako elikagaiak izango dira, mikologia erakusketak, senda-belarrak eta Meatzaritza Museoko fosilak, bai eta Enkarterriri buruzko dibulgazio materiala ere, Trueba elkartearen eskutik. Horretaz gain, Larratz Arrantza Eskolari esker, hiru plater hauetaz gozatu ahalko da bertatik bertara: muxar eltzekaria, muxar betea eta muxar gorenak.\nHeriotza gabeko arrantza Barbadunen\nTiro modalitate desberdinak izango dira, esaterako, arkua, karabina eta tiragomak; eta horretaz gain, euli artifizial tailerrak, lehorreko jaurtiketa jartailu eran, korrokoien heriotza gabeko arrantza, Barbadun ibaian, Muskizko Arrantza Eskolak eta nahi duten guztiek parte hartzeko (parte-hartzaile bakoitzak bere kanabera ekarri beharko du), Bilboko Fly Fisher Klubak antolatuta. Jakin gura handiena dutenek artisautzaz ere gozatu ahalko dute, egur tailak, apeu artifizialak, bastoiak, itsasontzien eta hegaztien maketak, antzinako objektuak, animalia itxurako metalak, labanak, giltzatakoak eta txapak izango baitira; bai eta taxidermia eta ehiza artisautza ere, adarretan, metaletan, egurretan eta labanetan.\nXII. Ehiza, Arrantza eta Natura Azoka ixteko, herri bazkari bat egingo da, Muskizko Berria Pilotalekuan, 15:00etan, 18 euroren truke. Izena emateko, Arraintxori Klubeko lokalera bertaratu behar da, 10:30etik 13:00etara.


Erroldan baja ematea - IRAKURRI OHAR GARRANTZITSUA\nZarauzko biztanleen udal erroldan baja ematea, bizilekua Espainiako edo atzerriko beste udalerriren batera aldatzearen ondorioz.\nErroldan ofiziozko baja ematea\nErroldan borondatezko baja ematea\n(EM) Pertsona batek Zarauzko udalerrian baja eman nahi badu bizilekua ESPAINIAKO beste udalerri batera aldatu duelako, ez da beharrezkoa izango Zarautzen baja eskatzea. Nahikoa izango du alta eman nahi duen udalerrian alta ematea (udalerri horrek baja bidaliko dio Zarauzko Udalari, eta Zarauzko Udalak ofizioz kudeatuko du).\n(EM) Espainiar bat ATZERRIRA badoa bizitzera, herrialde hartan Espainiak duen kontsuletxean eman beharko du izena (hark bidaliko dio baja Zarauzko Udalari, eta Zarauzko Udalak ofizioz kudeatuko du).\n(EM) Pertsona batek atzerritar nazionalitatea badu eta Zarauzko udalerrian baja eman nahi badu bere bizilekua atzerrira aldatu nahi duelako, eskaera egin eta sinatu beharko du. Pertsona hori dagoeneko atzerrian badago, emailez eskatu dezake eta bere pasaportearen kopia erantsiko du (derrizgorrezkoa da interesdunaren sinadura agertzea pasaportearen kopian).\n(DE) Heriotza dela-ta erroldan baja emateko mugimendua Udalak egiten du ofizioz, Erregistro zibilaren informazioari esker. Interesdunak egin nahi badu, Erregistro zibileko heriotza ziurtagiria aurkeztu beharko du.\n(II) ETXEBIZITZA BAT OKUPATZEKO LEGEZKO TITULUA duen pertsona batek etxebizitza horretan bizi diren gainerako biztanleei ofiziozko baja emateko eskatzen badu (Toki Erakundeen Biztanleriari eta Lurralde Mugapenari buruzko Araudiko 72. artikuluan xedatutakoaren babesean), pertsona horien zerrenda eta haiekin harremanetan jartzeko datu bat eman beharko dizkio Udalari (telefonoa, helbidea…), horretarako inprimaki espezifikoa beteta. Ofiziozko baja eskatzen duena, alta eman zion pertsona bera baldin bada, bi lekuko ekarri beharko ditu gainera. Horretarako ofiziozko baja emateko inprimakia beteko du eta dokumentu osagarriak erantsi.\nUdalak ofiziozko baja hasiko du, eta horretarako: a) harremanetan jartzen saiatuko da bizilekuan baja eman nahi zaien pertsonekin, b) arauzko jakinarazpenak eta iragarkiak argitaratuko ditu Estatuko Aldizkari Ofizialean, eta, c) hala badagokio, tramiteak egingo ditu pertsona horiei bizileku horretan ofiziozko baja emateko, Erroldatze Kontseiluak aldeko txostena egin ondoren.\nAurreko paragrafoan aipatzen den ofiziozko baja eskatzeko arrazoia etxebizitzan erroldatuta dauden ezkontideak banantzearen ondorio bada, etxebizitzaz gozatzeko eskubidea soil-soilik ezkontide eskatzaileari eman zaiola dioen banantze-epaiaren kopia aurkeztu beharko da.\nEskatzailearen datuak jaso, egiaztatu, dagokion baja-motaren eskabidea bete (ofiziozko baja emateko eskabidea II, atzerrira joateagatik borondatezko baja EM) eta sinarazi. Dokumentu osagarriak jaso: identifikazio dokumentuak, testigantza sinatua...\nEM: Emigrazioa / Atzerrira doazen pertsona ez espainiarren borondatezko baja\nII: Bidegabeko inskripzioa\nBC: Bizileku iraunkorrik ez duten pertsonen erroldako inskripzioa iraungitzea


Ermuko Udalaren Foroa\nErmuko Udalak herritarren partaidetza eta udalerriko pertsonen arteko komunikazioa suspertu nahi du. Hain zuzen ere, partaidetza horren emaitza da pertsonen artean komunikatzen eta helburu ezberdinak (etxebizitza konpartitzea esaterako) lortzen laguntzen duen web-tresna. Erabiltzaileek, helbide elektronikoaren bitartez identifikaturik eta beti ere tresna erabiltzeko baldintzak errespetuz, beraien iritziak eman eta beste erabiltzaile batzuekin harremana egin ditzakete, bakoitzaren datu pertsonalen segurtasuna bermatuta dagoelarik.\nAtal honen bitartez Ermuko Udalak beste pertsona batekin partekatzeko etxebizitza bat aurkitzen lagundu nahi dizu, eta berarekin guztiz modu seguruan harremanetan jartzeko aukera izango duzu. Horretarako ez duzu zure datu pertsonalik udal web orrian argitaratu beharrik izango, eta harremanetan jarri nahi duzun pertsonak bakarrik ikusi ahal izango ditu zure datuak.\nBi kategoria ezarri ditugu horretarako: bata, etxebizitza eduki eta berori partekatzeko pertsona baten bila ari direnentzat, eta bestea, etxebizitzarik eduki ez eta norbaitekin partekatzeko etxebizitza baten bila ari direnentzat.\nLagundu bideetako seinaleak hobetzen\nZirkulazioaren segurtasuna, eraginkortasuna eta erosotasuna areagotze aldera, seinale horizontalak eta bertikalak oso garrantzitsuak dira zirkulazioa arautzeko eta antolatzeko, horregatik behar beharrezkoa da seinale horien informazioa beti, une oro, osoa izatea eta seinaleak ondo kontserbatuta eta ondo ikusteko moduan mantentzea.\nAtal honen bitartez zeuk lagun diezaiokezu Udaltzaingoari udalerriko kaleetako seinale horizontalak eta bertikalak berritu, mantendu, kontserbatu edo hobetzeko ikusten dituzun beharrak identifikatzen.


Legezko Abisua - Laukariz\nInformazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legea betez, jakinarazten dizugu www.cclaukariz.com webgunearen titularra honako hau dela:\nLaukariz Landa Kluba\nUrbide kalea, z/g, PK 48100 Laukariz-Mungia. Bizkaia\n+34 946 740 858\nEuskal Autonomia Erkidegoko Kirol Elkarteen Erregistroan inskribatua, Aurkezpen Liburuaren 1.675 zenbakian eta Inskripzio Liburuaren 1.486 zenbakian.\nWeb-orri honen sarbideak “Erabiltzaile” izaera emango dizu web-orrira sartzen zaren unean, betiere www.cclaukariz.com webgunean argitaratutako baldintzak esanbidez eta zalantzarik gabe onartuta. Hortaz, Erabiltzaileak erabilera-baldintza orokor hauek irakurri beharko ditu, web-orri honen bitartez eskaintzen diren zerbitzuetara sartzeko eta, hala badagokio, erabiltzeko asmoa duen bakoitzean, baldintza horiek aldatu baitaitezke.\nIldo horretatik, “Erabiltzaile” gisa hartuko da www.cclaukariz.com web-orrian garatutako doako edo ordaindu beharreko zerbitzuetara eta jardueretara sartzen den, horiek ikusten dituen, erabiltzen dituen edo horietan parte hartzen duen pertsona.\nErabilera-baldintza orokor hauek www.cclaukariz.com webgunearen sarbidea, nabigazioa eta erabilera arautzen dute, eta baita horren edukiak erabiltzetik ondorioztatutako erantzukizunak ere. Edukiak honako hauek izan daitezke: testuak, grafikoak, marrazkiak, diseinuak, kodeak, softwareak, argazkiak, musika, bideoak, soinuak, datu-baseak, irudiak, adierazpenak eta informazioak, eta baita jabetza intelektualari eta industrialari buruzko estatuko legeen eta nazioarteko itunen babespeko beste edozein sormen ere.\nLaukariz Landa Klubak baldintza bereziak ezarri ahalko ditu, berariazko zerbitzuen erabilerari edota kontratazioari aplikatzeko, eta baldintza orokor hauek modu osagarrian aplikatuko dira.\nwww.cclaukariz.com webgunerako sarrera librea eta doakoa da, hasteko. Hala ere, zerbitzu eta eduki batzuk zerbitzuaren edo produktuaren aldez aurreko kontratazioari lotuak egon daitezke; kasu horietan, kontratazioa egin aurretik, Laukariz Landa Klubak zure esku jarriko dituen eta horretarako sortuak izan diren baldintza bereziak aplikatuko dira.\nWebgune honetan jasotako zerbitzuak erabili nahi dituzten adingabeek beren gurasoen, tutoreen edo legezko ordezkarien aldez aurreko baimena izan beharko dute, eta horiek izango dira beren ardurapeko adingabeek egindako gauzen arduradun bakarrak.\nUne oro, Erabiltzaileak bidezko moduan erabili beharko ditu web-orri honetako zerbitzuak, baldintza orokor hauen, indarreko legediaren, moral eta ordena publikoaren eta Interneten oro har onartutako praktiken arabera.\nErabiltzaileak bermatu egingo du webgune honetan gaineratutako sinatu beharreko agirien bitartez emandako informazio guztia bidezkoa, erreala, zehatza, egiazkoa eta eguneratua dela. Emandako informazioan egin daitekeen edozein aldaketaren berri Laukariz Landa Klubari berehala emateko erantzukizuna Erabiltzaileak izango du bakarrik.\nErabiltzailea honako hauetatik salbuetsiko da: birusak, programak, makroak edo edozein karaktere-segida gaineratzea webgune honen sistema informatikoa kaltetu edo aldatzeko; beste erabiltzeen sarrera oztopatzea baliabideak gehiegi kontsumituz; webgune honetan barne hartutako datuak hartzea publizitate-helburuarekin; webgune honetan barne hartutako edukiak erreproduzitzea, kopiatzea, banatzea, aldatzea edo besteen esku jartzea; webgune honetan barne hartutako zerbitzuen bitartez, jabetza intelektuala, sekretu industrialak, kontratuko konpromisoak, eta besteen ohorerako, irudi pertsonalerako eta intimitaterako eskubideak kaltetu ditzaketen ekintzak gauzatzea; bidegabeko lehia eta publizitatea.\nwww.cclaukariz.com webgunean zerbitzu bat erabili edota kontratatzeko, Erabiltzaileak bere burua erregistratu beharko du, eta ematen duen informazioa egiazkoa eta bidezkoa izateaz arduratuko da. Erregistratzearen ondorioz Erabiltzaileari pasahitza ematen bazaio, erabiltzaileak konpromisoa hartuko du zerbitzu hauetara sartzeko pasahitza zuhurtzia handiz erabiltzeko eta ezkutuan gordetzeko. Hortaz, Erabiltzaileek ematen zaizkien identifikatzaileak edota pasahitzak behar bezala zaintzeko eta isilpean gordetzeko ardura izango dute, eta konpromisoa hartuko dute datu horiek beste batzuei aldi baterako zein behin betiko ez uzteko eta kanpoko beste batzuek ikustea ez uzteko. Erabiltzailearen erantzukizuna izango da legez kanpoko beste batek zerbitzua bidegabe erabiltzea, betiere horretarako pasahitz bat erabiltzen badu, Erabiltzaileak zuhurtziarik gabe erabili duelako edo galdu egin duelako. Pasahitzen lapurretaren, galtzearen edo baimenik gabe erabiltzearen kasuetan, Erabiltzaileak berehala horren berri eman beharko dio Laukariz Landa Klubari, pasahitza baliogabe dezan. Laukariz Landa Kluba ez da inoiz baimenik gabeko beste batzuek egindako gauzen arduraduna izango, Erabiltzaileak adierazi dugun jakinarazpena egiten ez duen bitartean.\nLaukariz Landa Kluba www.cclukariz.com osatzen duten elementu guztien jabetza intelektualeko eta industrialeko eskubideen titularra da, horren marka, merkataritza-izena edo zeinu bereizlea barnean hartuta. Zehazki eta mugatzeko asmorik gabe, egile-eskubideen babespean daude honako hauek: diseinu grafikoa, iturburu-kodea, logoak, testuak, grafikoak, irudiak, argazkiak, soinuak eta webgune honetako gainerako elementuak.\nNolanahi ere, www.cclaukariz.com webgunera sartzeak edo bertan nabigatzeak ez du inplikatzen Erabiltzaileari bere jabetza intelektualeko eta industrialeko eskubideak ukatzea, eskuordetzea edo erabilera pertsonalerako Laukariz Landa Klubaren erabateko lizentzia edo lizentzia partziala ematea.\nHorregatik, Erabiltzaileak aitortzen du honako hauek jabetza intelektualeko edota industrialeko bere eskubideak urratzen dituztela: Laukariz Landa Klubaren idazki bidezko esanbidezko baimenik gabe, www.cclaukariz.com webguneko eduki guztia edo horren zati bat erreproduzitzea, kopiatzea, banatzea, merkaturatzea, aldatzea, berrerabiltzea, jendaurrean jakinaraztea eta, oro har, edozein prozeduraren bidez ustiatzea.\nInterneten bidez www.cclaukariz.com webgunean transmititzen den eta datu pertsonaltzat hartzen ez den informazio guztia (barnean hartuta edozein ohar, iradokizun, ideia, grafiko, etab.) Laukariz Landa Klubaren jabetza esklusibokoak izango dira, eta Klubak horiek erabiltzeko eskubide guztiak izango ditu, horregatik beste inoren konpentsaziorik edo faborerik jaso gabe.\nLaukariz Landa Klubak ez du bermatzen www.cclaukariz.com webgunean barne hartutako zerbitzuen edo informazioaren bidezkotasuna, fidagarritasuna, erabilgarritasun, egiazkotasuna edo zehaztasuna, eta, beraz, Erabiltzaileak egindako erabileraren edo harengan dituen itxaropenen iruzurretik ondorioztatutako kalteen zuzeneko edo zeharkako edozein erantzukizunetatik salbuetsita dago.\nLaukariz Landa Klubak, bere aukeren barruan eta teknologiaren egoera kontuan hartuta, webgunearen funtzionamendu egokia eta birusik edota osagai kaltegarririk ez egotea ahalbidetzen duten neurri teknikoak eta antolamenduzkoak hartu dituela adierazi du; hala ere, ezin du honako hauen gaineko erantzukizuna izan: (a) www.cclaukariz.com webguneko edukien eta zerbitzuen iraunkortasuna eta erabilgarritasuna; (b) eduki horietan akatsik ez egotea eta gerta daitekeen edozein akatsen zuzenketa; (c) www.cclaukariz.com webgunean birusik edota beste edozein osagai kaltegarrik ez egotea; (d) hartu diren segurtasun-neurrien menderaezintasuna; (e) www.cclaukariz.com webgunearen segurtasun-sistemak urratzen dituen edozein pertsonak eragindako kalteak.\nErabiltzailea izango da hirugarrenen arduradun bakarra honako kasu hauetan: www.cclaukariz.com webgunera pertsonalki edo bere izenean bidalitako edozein jakinarazpen, eta webgune honetako edukien eta zerbitzuen bidegabeko erabilera.\nLaukariz Landa Klubak eskubidea izango du mantentze-lanak egiteko, konpontzeko, eguneratzeko edo hobetzeko www.cclaukariz.com webgunerako sarrera aldi baterako eta aldez aurreko abisurik gabe eteteko. Zirkunstantziek aukera ematen baldin badute, Laukariz Landa Klubak behar adina aurrerapenarekin bere web-orrian abisu bat argitaratuko du, zerbitzuak eteteko aurreikusitako data adieraziz.\nHala badagokio, www.cclaukariz.com webgunean beste web-orrietarako loturak egon daitezke, baina Laukariz Landa Klubak horien gaineko kontrolik ez duenez, ez du horiekiko erantzukizunik izango. Lotura horien helburu bakarra Erabiltzaileei beste informazio-iturri batzuk daudela jakinaraztea da, eta, beraz, Erabiltzaileak izango du erantzukizun guztia webgune horien edukietara sartzen denean, eta horiek arautzen dituzten baldintzen eraginpean egongo da.\nLaukariz Landa Klubak ez du erantzukizunik izango Erabiltzaileek webgune horietako edukiak eta zerbitzuak erabiltzeari dagokionez. Hortaz, Klubak ez du bermatzen Erabiltzaileak eduki eta zerbitzu horiek erabiltzerakoan hemen adierazten diren erabilera-baldintza orokorrei egokitzea, eta ezta zuhurtziaz erabiltzea ere.\nLaukariz Landa Klubak eskubidea izango du erabilera-baldintza orokor hauek guztiz edo partzialki aldatzeko, eta www.cclaukariz.com webgunean argitaratu beharko ditu aldaketak. Era berean, aldez aurretik abisatu gabe, bidezkotzat hartzen dituen aldaketak egin ahalko ditu webgunean, bertan ematen dituen edukiak eta zerbitzuak aldatuz, ezabatuz edo gehituz, eta baita horiek aurkezteko edo kokatzeko modua aldatu ere. Horren ondorioz, indarrean daudela ulertu dira Erabiltzailea www.cclaukariz.com webgunera sartzen den unean argitaratuak dauden baldintza orokorrak, eta, beraz, Erabiltzaileak aldizka irakurri beharko ditu erabilera-baldintza horiek.\nBaldintza berezietan xedaturikoa alde batera utzita, Laukariz Landa Klubak edozein unetan eta aldez aurretik abisatu beharrik gabe amaitu, eten edo moztu ahalko du webguneko edukietarako sarrera, eta Erabiltzaileak ezingo du kalte-ordainik eskatu.\n6. APLIKATUKO DEN LEGEDIA ETA JURISDIKZIO-ESKUMENA\nLaukariz Landa Klubaren eta Erabiltzailearen artean ezarritako harremanak aplika daitekeen legediari eta jurisdikzio-eskumenari buruz indarrean dagoen araudian xedaturikoaren arabera arautuko dira. Hala ere, araudiak alderdiak foru baten eraginpean jartzeko aukera dutela aurreikusten duen kasuei dagokienez, Laukariz Landa Kluba eta Erabiltzailea Bilboko hiriaren Epaitegien eta Auzitegien eraginpean jarriko dira, legokiekeen beste edozein foru esanbidez ukatuz.


Urriaren 18an, euskal blogarien jai txikia Eibarren #EibarOrg10 - Sustatu.eus - Teknologia albisteak\nUrriaren 18an, euskal blogarien jai txikia Eibarren #EibarOrg10\n2014-10-07 : 09:35\nEibarOrg elkarteko blog-komunitatea 2004ko uztailean sortu genuen, eta Euskal Herriko lehenengo blogari taldea izan zen. Dagoeneko 10 urte bete ditugu blogintzan, eta urteurrena ospatzeko asmoa dugu. Urriaren 18an izango da Eibarko Arma Museoan. Euskal blogari guztiok gonbidatuta zaudete jai txiki honetara.\nHortaz, aurtengo udan, 10. urteurrena bete dugu. Nolabait esateko, euskal blogosferak ere 10 urte beteko dituela esan dezakegu (ordurako sarean ziren Sustatu.com eta Jabi Zabalaren Sarean bitakora, besteak beste, baina utziguzue eibartarroi harrokeria txiki hori XD). Uste dugu nahikoa arrazoi dela urtebetetze-jai bat antolatzeko.\nEkitaldia urriaren 18an ospatuko dugu (larunbata), Eibarko Arma Museoan. Eibarnautak ez ezik, euskal blogosfera, internauta eta txiolari guztiak gonbidatu nahi zaituztegu Eibarren egingo dugun jaialdira:\nEguna: urriaren 18\nLekua: Eibarko Arma Museoa\nOrdua: 12.00etan (eta Arma Museoa bisitatu nahi baduzu, bisita gidatua egingo dugu 11etan).\nEtortzeko asmoa baduzu, eman izena, mesedez, orrialde honetan (gutxi gora-behera zenbat izango garen jakiteko).\n11.00 Museora bisita.\n12.00 Urteurreneko ekitaldia\nLuistxo Fernandez (EibarOrg elkartea)\nMaialen Odriozola "Eibar.org blog komunitatea: hurbilketa bat atariaren analisiaren bidetik"\nBlog-post irakurketa musikatua\n"EibarOrg blogek 10 urte (euskal blogosferak ere bai)" bideoaren aurkezpena\n13.15 Talde Argazkia eta mokadutxoa Untzagan\n15.00 EibarOrg elkartearen bazkaria Azitaingo erretegian\n(izena eman behar da eta aldez aurretik ordaindu, 26 euro; informazio gehigarria EibarOrg webgunean).


Bost desfibriladore herritarren eskura, behar denean erabiltzeko — Oñatiko udala\nBost desfibriladore herritarren eskura, behar denean erabiltzeko\nBihotz-biriken suspertze protokoloa eta desfribiladoreen erabilera laburbiltzen duten esku-orriak eta bideoa egin dira\nUdal eraikin publikoetan hiru desfibriladore izan dira orain arte: Zubikoa kiroldegian, Azkoagainen eta Eltzian. Eraikinak zabalik zeuden bitartean erabilgarri baina ordu batetik aurrera eskuratu ezinda. Baina larrialdiak edonoiz gerta litezke eta horregatik desfibriladoreak eraikinetik atera eta edozein ordutan erabiltzeko moduan jartzea erabaki du Udalak. Beste bi desfibriladore berri erosi dira , herri gunetik urrunen dauden auzoetan jartzeko, Arantzazuko denda ondoan eta Arrikrutzeko kobako aparkalekuan. Desfibriladoreak nola erabili azaltzen duten esku-orriak eta bideo laburra egin ditu Udalak eta hitzaldi bat ere antolatu asmo du martxorako.\nDatorren aste hasieran etxeetara banatuko diren esku-orrietan bihotz-biriken suspertzerako protokolo unibertsala pausoz pauso azaltzen da: 112 larrialdietarako zerbitzura deitu, gaixoaren arnasbideak ireki eta arnasarik hartzen ez badu bihotz-biriken suspertze masajeekin hasi eta desfibriladorea erabili. Oñatin jarri diren bost desfibriladoreak automatikoak dira, erabilerrazak.\nErabilera argibideak desfibriladoreen ondoan jarri dira baina etxeetara banatuko den esku-orrietan ere laburtu da, desfibriladoreen kokapenarekin batera. Eduki berberak hitzez eta irudiz azaltzen dituen bideo laburra ere prestatu da eta udaleko youtube kanalean zintzilikatu da. Informazio zuzena eta ulerterraza emateko herriko erizain eta mediku baten aholkularitza izan du udalak.


Aste amaiera gogorra datorkio Leintz Arizmendi taldeari - Debagoiena - Goiena.eus\nIker Oñate 2017-10-11 09:29\nAste honetan bi partidu jokatuko dituzte Leintz Arizmendiko neskek. Eguenean dute lehena, Mariño taldearen aurka; 12:00etan dute hitzordua, Mojategi futbol zelaian. Bada, garrantzitsua izango da aste amaiera ondo hastea. "Sailkapeneko lehen hiru postuetan dauden taldeak ez bezala, gainerakoon artean puntu gutxiko aldea dago. Beraz, jardunaldi batek asko alda dezake sailkapena", azaldu du Andoni Ezkurrak, taldeko entrenatzaileak.\nEsan beharrik ez, bestetik, aste amaiera ondo hasteak hurrengo partiduan izango lukeen eragina. "Partidu bat irabazteak konfiantza ematen dizu; eta horrek eragina izaten du hurrengo norgehiagokan. Beraz, lehena irabazita, indar handiagoz jokatuko dugu bigarrena. Are handiagoa, azken partidua galdu ostean", aitortu du. Esan du, dena den, partidu "zaila" izango dutela eguenekoa, "txapelketako gainerakoak bezala".\nBestalde, zapatuan –hilak 14– dute hurrengo partidua, 16:00etan hasita, Hernaniko Zubipe futbol zelaian. Gauzak horrela, ezin uka aste amaierak izango duela islarik sailkapenean. Gaur-gaurkoz, hamahirugarren postuan –hamasei talde daude– dira Arizmendi Leintzekoak, lau punturekin. Hori bai, garaipen bakarrera dute seigarren sailkatua.\nIbarreko taldeak, etxean\nEuren aldetik, Erregional Preferente mailan diharduten ibarreko talde gehienek etxean jardungo dute asteburuan. Azpimarratu beharrekoa da, horien artean, Aretxabaletaren eta Antzuolaren arteko derbia. Bestetik, Beasainen aurka jokatuko du Aloña Mendik; Zestoaren kontra Bergarak; eta, azkenik, Soraluze izango du aurkari Mondrak.\nErregional Ohorezko Mailako taldeek kanpoan jokatuko dute asteburuan. Zarautzen jardungo du Aretxabaletak; Mutrikun Mondragonek; eta Oiartzunen Bergarak. Beraz, asteko jaiegunek ez dute eraginik izan aipaturiko taldeen hitzorduetan.\nEdizioa ixtean, zehazteke zituzten Erregional Preferente eta Erregional Ohorezko mailetako hitzorduak.


Euskalsex - Artista gonbidatuak\nNACHO VIDAL, azkenean Euskalsexen\nEuskalsexek aspaldi berarekin kontatu nahi zuen eta azkenean lortu dugu. Nacho Vidal, nazioarteko mailan daukagun aktore porno ezagunena, gure aretora etorriko dela esan digu.\nBartzelonako Bagdad Aretoan lan egiten zuela José María Poncek deskubritu zuen, eta Rocco Siffredi aktore famatuaren eskun 1998an Hollywoodera joan zen. Vidalek filma ugari ditu bai aktore, ekoizle zein errealizadore bezela. Aktore katandar hau bere zakilaren neurriagatik (25 zentimetro tente) eta baita ere pelikuletan erakusten duen agresibidadeagatik ezaguna da.\n2005ean Franceska Jaimerekin bere ezkontzaren berri eman zuenean zinematik aldenduko zela esan zuen, baina kolonbiar manikiarekin amaitu ostean pelikulak egitera bueltatu zen.\nEgun, sari anitzdun aktore katalana bere biografia idatzi du (“Confesiones de una estrella porno” David Barbarena), konbetzionalak deritzaten hainbat pelikuletan, telesailetan (Cuatroko “Los simuladores”), musika bideo-klipetan (“Down with love” Miguel Bosérena) agertu da eta DJ bezala estreinatu da.\nSONIA BABY, aktoresa porno bat baino gehiago\nEuskalsexek edukiko duen ezustekoen artean, Sonia Babyren presentzia izango da, nazioartean proiekzio gehien duen aktoresaretariko bat.\nSonia, argazki modelo bezala, aldizkari porno ugaritan agertu da, hala nola, Private, Pirate, Primera Línea, Woman, Marie Claire, Tiempo, FHM, Siete, Playboy edo Interviú besteak beste.\nBestetik, festibal erotiko ugarik bere presentziaz gozatu dute, halaber, Bartzelonako Nazioarteko Zinema Erotikoko Festibala (FICEB), Buenos Airesko Nazioarteko Zinema Erotikoko Festibala (FICEBA), Manresako Katalanerazko Sexu Aretoan, Lisboako Nazioarteko Areto Erotikoa (SIEL) edo Oportoko Erosporto.\nHau gutxi balitz, helduentzako zinemak ere bera kontuan hartu dute. Bere filma adierazgarrien artean honakoak ditugu, “Chupitos de Semen” (2005) Max Cortésena, “Mantis” (2006) Pepe Catmanena, “Hot Rats 2” (2007) eta “Café Diablo” (2007), biak Narcis Boschenak edo “Cinco historias para ella” (2007) Erika Lustenak.\nEgun Madrilgo Moraleja auzoko Radical eta Club Social diskoteken irudia da. Discoteca hauek Grupo Kapitalekoak dira.\nBaina hau ez da guztia, Baby ere ezaguna da, bere alu akrobaziengatik, zeoze deskribaezina eta bakarra.\nAriketa hauek, aluan zenbait ojbeturen sarketan eta hauek pizkana ateratzean datza.\nHolan ikusi dugu gauza ezberdinak sartzen: zapiak, arkatzak, loreak, bonbilak, sua, ura, untzi panpinak, 30 metroko perlazko lepokoak eta adi! 90 metrodun banderaz atonduriko soka batetik.\nAzken hau Erosporton egin zuen. Euskalsexen Sonia errekor berri bat hautsi nahi du, 96 metroko banderaz atonduriko sokaz. Galdera garrantzitsuna, horietariko bat ikurriña izango al da?\nDUNIA MONTENEGRO, bizitza lanari lotua\n2004an Europako hainbat aretotan stripper bezal lan egiten hasten da ta hortik aurrera porno mundura jauzia ematen du. Urte horretako irailean bere lehen filma izango den “Sexstyle” pelikulan parte hartzen du.\n2005ean bere web orria egiten du eta aldi berean showak eta filmak egiten jarraitzen du. Urte berean “Espainiar Zerrenda Aktoresa Onenaren” Ninfa Saria irabazten du Bartzelonako Nazioarteko Zinema Erotikoko Festibalean (FICEB), “Rocco en Barcelona” filmagatik.\nTelebista saio eta aldizkari askotan ageri den Dunia Montenegro, Espainian lan egiten duten aktoresa porno guztiak agertzen diren web orriaren aintzindaria da.\nAktoresa brasildar honek jasotako sarien artean honakoak daude besteak beste, “Web Orri Diseinu Onenaren” Saria eta “Sexu Eszena Originalaren” Saria FICEBen biak 2006an, “Interneteko Aktoresa Onenaren” Saria Bartzelonako Proporn Kongresuan, “Ikuskizun Onenaren” Saria Hungariako Erotika Festibalean, “Zerrenda Aktoresa Onenaren” Saria Bartzelonako Nazioarteko Zinema Erotikoko Festibalean eta “Zerrenda Aktoresa Onenaren” Saria Buenos Aireseko Nazioarteko Zinema Erotikoko Festibalean (FICEBA), guzti hauek 2007an.\nANASTASIA MAYO, espainiar aktoresa porno mediatikoena\nAnastasia Mayo, bere zaleengatik ezaguna dena bere “lolita” itxuragatik, Bartzelonan jaio zen. Zazpi urtekin sexuaz kuriosidadea izaten hasiko da eta hamabost urtekin dantzari bezala hasten da lanean. 2002an Bartzelonako Nazioarteko Zinema Erotikoko Festibala (FICEB) bisitatzen, Max Cortés zuzendariak, pornoko industrian lan egiteko proposamena egiten dio.\n2004ean FICEBeko Ninfa Saria irabazten du, Aktoresa Berri Onenaren Sailean eta Bruselaseko Festibal Erotikoan Europako Aktoresa Porno Onenaren Saria irabazten du. Urte horretan ere, Telecincoko “Crónicas Marcianas” programan stripper bezala hasten da lanean eta era berean bere leen biografia idazten du “Anastariaren Plazerrak” deiturikoa. Bestalde 2005 TVEko “Prestame tu vida” saioan ere parte hartzen du. 2006an sakeleko telefonoren mundura jauzia ematen du, bere lehen jokua eginez “Anastasia Mayo Sexy Vegas” deiturikoa.\nBere filma garrantzitsuenak honakoak dira: “First Class Euro Sluts 3” (2004), “Sex and Revenge” (2005), “A través de la ventana” (2005), “2 Sex 3 Angels” (2005), “Obsesión” (2006), “Café Diablo” (2006) edo “Dieta mediterránea” (2006).


Orioko eguneko zentroko langileak greban daude - Orio - Karkara.eus\nOrioko eguneko zentroko langileak greban daude\nKarkara 2018-12-24 13:40\nELA sindikatutik jakinarazi dutenez, "ona izan da" greba deialdiak izan duen jarraipena langileen artean.\nAzaroa amaieran protestak eta grebak egin zituzten adinekoen zaintzaren sektoreko Gipuzkoako langileek, lan hitzarmen "duina" eskatzeko. Negoziazio-mahaian ez da akordiorik egon, eta ELA eta LAB sindikatuek greba deitu dute berriz, aste honetarako. ELAk aste osorako deitu du lanuztea, abenduaren 24tik 31ra bitartean; LABek, 24an eta 31n deitu du.\nOrioko eguneko zentroan bat egin dute deialdiarekin, eta gaur gutxieneko zerbitzuak eskaintzen ari dira.\nELA sindikatutik jakinarazi dutenez, "ona izan da" greba deialdiak izan duen jarraipena langileen artean. "Izan ere, kontutan hartu behar da adinekoen zaintza sektorean gutxieneko zerbitzuak %70ak direla, eta hori oztopoa izaten da langileak mobilizatu eta kalera ateratzeko".


Castellano\tBakioko Udalak Olabarri enpresa eraikitzaileari legez kanpoko indemnizazioa eman nahi izan dio\nBakioko alkateak eta bere udal gobernuak Olabarri enpresa eraikitzaileari 130.000€tik gora eman nahi izan dio inolako justifikazio legalik gabe. Bildurentzako Udalaren eta Olabarriren arteko hitzarmena (kronologia ikusi) EAJren gestio negargarriaren adibide garbia da. Hain zuzen, Bakio egun pairatzen duen egoera larrira eraman duen kudeaketa ereduaren islada. 2013/05/07 Bakio. Bakioko Udalak Jose Antonio Olabarri S.L. Enpresari [...]\nBakio – Construcciones Jose Antonio Olabarri SL hitzarmenaren kronologia\n2011ko maiatzaren 19an, udal hauteskundeak baino 3 egun arinago, orduko alkateak, Txomin Renteriak ez ohiko osoko bilkura deitu zuen. Osoko bilkura honetan, ANV, EA eta Aralarren kontrako botoekin, eta PNVko udal gobernuko kideen baiezko botoekin alkateak, “ Jose Antonio Olabarri S.L. “ (aurrerantzean Olabarri) enpresarekin sinatutako hitzarmen urbanistikoa onartu zen. Hitzarmen honen helburua, udaletxeak, Txakolingunearen [...]\nMartxoko eta apirileko osoko bilkuren labupernak\nMARTXOA Otsaileko osoko bilkurako akta onetsi eta udaleko idazkariak dekretuen berri eman ostean eguneko gai ordena eztabaidatzen hasi ginen: 1. 2013ko udal aurrekontua behin betiko onartu, hala behar balitz, beti be aurkeztutako alegazinoei buruzko erabagia hartu ostean. PNVko udal gobernuak Bildu udal taldeak eta beste herritar batek jarritako alegazioak atzera bota zituen. Bilduk eta herritarrak [...]\nTorrea itxi dute baie proiektuak bizirik jarraitu biher deu!\nGaur goizien jakin izen dogu Torrea Gaztetxea ixtera hurbildu direla. Bakioko EHBildutik herriko gaztiek lanien jarraitzera animatu gure doguz. Animo gazteak! Bakidxo: danon herria danon artean\nApirileko osoko bilkura datorren eguenan izango da\nAztergaiak 2013ko apirilaren 15ean egindako ohiko udalbatzaren akta irakurri eta onetsi, hala behar balitz. Alkatetzaren dekretuen barri emon, eta apirilaren 17ko 18/2013 zk. dekretua berronetsi. Txakolingunearen interpretazino zentroaren proiektu museologiko eta museografikoaren kontratuaren esleipena dala eta, aurkeztutako helegite bereziari buruz Kontratuen Inguruko Errekurtsoen Administrazio Organoak kaleratutako ebazpenaren barri emon, eta, beraz, Bakioko Udalbatzak, 2012.12.27an, erabagitako [...]\n1\t2\t3\t4\t5\t6\t7\t8\t9\t…\t21\tNext\t@ehbildu(r)en Txioak